Kannada-LLM-Labs/Wikipedia-Kn huggingface dataset:
ಆತ್ಮಜ್ಞಾನ

ದ್ವೈತಮತದಲ್ಲಿ ಜೀವಾತ್ಮ ಪರಮಾತ್ಮರಿಗೆ ಭೇದವಿದೆ. ಜೀವ ಕರ್ಮಾನುಸಾರವಾಗಿ ದೇಹದಲ್ಲಿ ಸುಖದುಃಖಗಳನ್ನನುಭವಿಸಿ, ಸಂಸಾರಬಂಧನಕ್ಕೆ ಕಾರಣವಾದ ವಿದ್ಯೆಯಿಂದ ಮುಕ್ತನಾಗಿ, ಸ್ವಾಭಾವಿಕ ಜ್ಞಾನವನ್ನು ಪಡೆದಾಗ, ಮೋಕ್ಷಪದವಿ ಹಂತಗಳ ತನ್ನ ಸಾಧನೆ, ಅನುಷ್ಠಾನಗಳಿಗೆ ಅನುಸಾರವಾದ ಪ್ರಮಾಣದಲ್ಲಿ ಆನಂದವನ್ನು ಅನುಭವಿಸುತ್ತಾನೆ. ಜೀವ ಜೀವರುಗಳಿಗೆ ಸ್ವಭಾವತಃ ತಾರತಮ್ಯವಿರುವುದಲ್ಲದೆ, ಮೋಕ್ಷಾನುಭವದಲ್ಲೂ ತಾರತಮ್ಯವುಂಟು. ಈ ಮತದ ಪ್ರಕಾರ ಕೆಲವು ಜೀವಾತ್ಮರು ಮುಕ್ತಿಗೆ ಅನರ್ಹರು ಮತ್ತು ನಿತ್ಯಬದ್ಧರು, ನಿತ್ಯ ಸಂಸಾರಿಗಳು.

 ಅದ್ವೈತ ಸಿದ್ದಾಂತದ ಪ್ರಕಾರ, ಆತ್ಮವು, ಜೀವಿಗಳ ಶರೀರವನ್ನು ಆವೃತವಾಗಿರುವ ಒಂದು ಅದೃಶ್ಯ ಶಕ್ತಿಯಾಗಿದೆ. ಇದನ್ನು ಬ್ರಹ್ಮನ್ ಶಬ್ದದ ಸಮಾನವಾಚಕವಾಗಿಯೂ ಪ್ರಯೋಗಿಸಲಾಗುತ್ತದೆ. ಆತ್ಮವು, ಒಂದು ಪ್ರಾಪಂಚಿಕ ತತ್ವವಾಗಿದ್ದು, ಇದು ಪ್ರಪಂಚದ ಸಕಲ ಜೀವಿಗಳಲ್ಲೂ ವ್ಯಾಪ್ತವಾಗಿರುತ್ತದೆ. ಆತ್ಮಕ್ಕೆ ಅಳಿವಿಲ್ಲ. ಶರೀರ ನಾಶವಾದರೂ ಅದರಲ್ಲಿರುವ ಆತ್ಮ ನಾಶವಾಗದು. ಆತ್ಮ ತತ್ವದ ಜ್ಞಾನದಿಂದ ಮನುಷ್ಯನಿಗೆ ಶಾರೀರಿಕ ಬಿಡುಗಡೆ ಸಿಗುತ್ತದೆ. ನಾವು ಶರೀರದೊಂದಿಗೆ ವ್ಯವಹರಿಸುವಾಗ 'ನಾನು' ಮತ್ತು 'ನನ್ನದು' ಎ೦ಬುದಾಗಿ ಎರಡು ರೀತಿಯಲ್ಲಿ ವ್ಯವಹರಿಸುತ್ತೇವೆ. ಉದಾ. 'ನನ್ನ ಕೈ', 'ನನ್ನ ಮನಸ್ಸು', 'ನನ್ನ ಬುದ್ಧಿ', ಇತ್ಯಾದಿ. ಇದು ದೇಹಕ್ಕೆ ಸಂಬಂಧಿಸಿದ ತಿಳುವಳಿಕೆ. 'ನನ್ನದು' ಎನ್ನುವುದು ದೇಹ, ಮನಸ್ಸು ಇವುಗಳಾದರೆ, 'ನಾನು' ಎಂಬುದೇ ಆತ್ಮ. ಇದು ನಿರ್ಗುಣ, ನಿರಾಕಾರ. ಎಲ್ಲ 'ನಿರ್‍' ಗಳೂ ಇದರ ಲಕ್ಷಣ. ಶರೀರಕ್ಕೆ ಸ್ವತಃ ಚೈತನ್ಯ ಇಲ್ಲ. ಶರೀರ,ಮನಸ್ಸು , ಬುದ್ಧಿಗಳು ಆತ್ಮದಿಂದಲೇ ಚೈತನ್ಯ ಪಡೆದು ಕೆಲಸ ನಿರ್ವಹಿಸು ತ್ತವೆ.ಹೇಗೆ ಚಂದ್ರನು ಸೂರ್ಯನಿಂದ ಬೆಳಗುತ್ತಾನೊ ಹಾಗೆ ಶರೀರ,ಮನಸ್ಸು,ಬುದ್ಧಿಗಳು ಆತ್ಮನಿಂದ ಬೆಳಗುತ್ತವೆ. ಪರಮಾತ್ಮ ಎಂಬುದು ಅನಂತವಾದ ಆಕಾಶ (ಸ್ಪೇಸ್) ಎಂದುಕೊಂಡರೆ, ಅಲ್ಲಿರುವ ಒಂದು ಪಾತ್ರೆಯೊಳಗಿನ ಆಕಾಶ ಅಥವಾ ಸ್ಪೇಸ್ ಅನ್ನು ಆತ್ಮಕ್ಕೆ ಸಮೀಕರಿಸಬಹುದು. ಅದ್ವೈತ ತತ್ವದ ಪ್ರಕಾರ ಆತ್ಮ - ಪರಮಾತ್ಮ ಒಂದೇ. ಸಾಗರ ಮತ್ತು ಅಲೆಗಳ ನಡುವಿನ ಸಂಬಂಧವಿದ್ದ೦ತೆ. ಇಡೀ ಸಾಗರವೇ ಪರಮಾತ್ಮವಾದರೆ ಅದರಲ್ಲಿ ಹುಟ್ಟಿ , ಸಾಯುವ ಅಲೆಗಳು ಜೀವಾತ್ಮಗಳು.

ತತ್ತ್ವಶಾಸ್ತ್ರ
ಲೀಲಾಧರ್ ಬೈಕಂಪಾಡಿ

ಲೀಲಾಧರ್ ಬೈಕಂಪಾಡಿಯವರು  ಸುಮಾರು ೨ ದಶಕಗಳಿಂದ ಬೆಹ್ರೈನ್ ನಲ್ಲಿ ಕೆಲಸಮಾಡುತ್ತಿದ್ದಾರೆ. ಅವರು  ಒಬ್ಬ ಸಮರ್ಥ ಸಂಘಟಕ, ಸಮಾಜ ಸೇವಾ ಕಾರ್ಯಕರ್ತ, ಪ್ರಶಸ್ತಿ ವಿಜೇತ, ರಂಗ ಕಲಾವಿದ, ಯುವ ಸಾಹಿತಿ, ಸಮಾಜಮುಖಿ ಚಿಂತನೆಯ ತಥಾ ಪ್ರಗತಿಪರ ವಿಚಾರಧಾರೆಯ ಯುವ ಸಾಮಾಜಿಕ ಮುಂದಾಳುವಾಗಿ ನಾಡಿನ ಮತ್ತು ಹೊರನಾಡಿನ ತುಳು ಕನ್ನಡಿಗರು ಹಾಗೂ ಭಾರತೀಯರ ಮಧ್ಯೆ ಬಹಳವಾಗಿ ತಮ್ಮನ್ನು ಗುರುತಿಸಿಕೊಂಡಿದ್ದಾರೆ

ವಿದ್ಯಾಭ್ಯಾಸ
ದಕ್ಷಿಣ ಕನ್ನಡದ ಮಂಗಳೂರು, ಮುಂಬಯಿ,  ಬೆಂಗಳೂರಿನಲ್ಲಿ  ಎಮ್.ಕಾಮ್ ಮತ್ತು ಎಮ್.ಬಿ.ಎ ಪದವಿಗಳನ್ನು ಗಳಿಸಿದರು. ಸುಮಾರು  ೧೮ ವರ್ಷಗಳಿಂದ ಯುನೈಟೆಡ್ ಕಿಂಗ್ಡಮ್ ಹಾಗೂ ಬೆಹ್ತರೇನ್ ನಲ್ಲಿ ತಮ್ಮ ಬಿಜಿನೆಸ್ ಗಾಗಿ ವಾಸಮಾಡುತ್ತಿದ್ದಾರೆ. ಕರ್ನಾಟಕ ಸರಕಾರದ ಅಧೀನ ಸ್ವಾಯತ್ತ ಸಂಸ್ಥೆಯಾದ 'ಕರ್ನಾಟಕ ಅನಿವಾಸಿ ಭಾರತೀಯ ಸಮಿತಿ'ಯ ನಿರ್ದೇಶನ ಮತ್ತು ಸಹಕಾರದೊಂದಿಗೆ ಬಹ್ರೈನ್ ನೆಲದಲ್ಲಿ ಅನಿವಾಸಿ ಕನ್ನಡಿಗರ ಹಿತರಕ್ಷಣೆ ಮತ್ತು ಕಲ್ಯಾಣಕ್ಕಾಗಿ ನಿರ್ದಿಷ್ಟವಾದ ಕಾನೂನುಬದ್ಧ ಕಾರ್ಯವ್ಯಾಪ್ತಿ ಮತ್ತು ಅಧಿಕಾರಗಳೊಂದಿಗೆ ಸೇವೆ ಸಲ್ಲಿಸುತ್ತಿದೆ. ಈಗ ಇದರ ಶಾಖಾ ದರ್ಜೆಯ ನೂತನ ಅಧಿಕೃತ ಸೇವಾ ಸಂಸ್ಥೆ 'ಕರ್ನಾಟಕ ಅನಿವಾಸಿ ಭಾರತೀಯ ಸಮಿತಿ - ಬಹ್ರೈನ್' ಇದರ ಅಧ್ಯಕ್ಷರಾಗಿ , ಅನಿವಾಸಿ ಭಾರತೀಯ, ಪ್ರಶಸ್ತಿ ವಿಜೇತ ಸಾಮಾಜಿಕ ಕಾರ್ಯಕರ್ತ, ತುಳು, ಕನ್ನಡ ಸಮುದಾಯದ ಮುಂದಾಳು ಲೀಲಾಧರ್ ಬೈಕಂಪಾಡಿಯವರು ನೇಮಕಗೊಂಡಿದ್ದಾರೆ.

೨೦೧೬ ರ (AKKA) ಅಕ್ಕ ವಿಶ್ವಕನ್ನಡ ಸಮ್ಮೇಳನದಲ್ಲಿ
 ೨೦೧೬ ರಲ್ಲಿ ಅಮೆರಿಕದ ಅಟ್ಲಾಂಟಿಕ್ ನಗರದ ಕನ್ವೆಂಶನ್ ಸೆಂಟರ್ ನಲ್ಲಿ ೩ ದಿನಗಳ ಕಾಲ ಆಯೋಜಿಸಲ್ಪಟ್ಟ 'ಅಕ್ಕಾ ವಿಶ್ವ ಕನ್ನಡಿಗರ ಸಮ್ಮೇಳನ'ದಲ್ಲಿ ಪಾಲ್ಗೊಂಡಿದ್ದರು.

ಬಹ್ರೈನ್ ನಲ್ಲಿ
  ಇಂಡಿಯನ್ ಕ್ಲಬ್, 
 ಕರ್ನಾಟಕ ಸೋಶಿಯಲ್ ಕ್ಲಬ್, 
 ಮಹಾರಾಷ್ಟ್ರ ಕಲ್ಚರಲ್ ಸೊಸೈಟಿ, 
 ಮೊಗವೀರ್ಸ್ ಬಹ್ರೈನ್ ಮುಂತಾದ ಸಂಸ್ಥೆಗಳಲ್ಲಿ ಸಕ್ರಿಯರಾಗಿದ್ದಾರೆ. 
 ನಾಡು ಮತ್ತು ಹೊರನಾಡಿನಲ್ಲಿ ಕೆಲವು ಸಾಮಾಜಿಕ ಸಂಘಟನೆಗಳ ಸ್ಥಾಪನೆಯ ರೂವಾರಿಯೂ ಆಗಿದ್ದಾರೆ.
 ತನ್ನದೇ ಸಂಯೋಜಕತ್ವದ ಕಾಂಚನ್ ಪ್ರತಿಷ್ಠಾನದ ಮೂಲಕವೂ, ವೈವಿಧ್ಯಮಯ ಜನಪರ ಸೇವೆ ಮತ್ತು ಚಟುವಟಿಕೆಗಳನ್ನು ನಡೆಸಿಕೊಂಡು ಬರುತ್ತಿದ್ದಾರೆ
ಲೀಲಾಧರ್ ಬೈಕಂಪಾಡಿಯವರು ಹಲವಾರು ಪ್ರಶಸ್ತಿಗಳನ್ನು ಗಳಿಸಿದ್ದಾರೆ.

ಪ್ರಶಸ್ತಿಗಳು
  ರಾಷ್ಟ್ರೀಯ ಭೂಷಣ ಪ್ರಶಸ್ತಿ, 
 ಸಮಾಜ ರತ್ನ ಪ್ರಶಸ್ತಿ, 
 ರಾಷ್ಟ್ರೀಯ ಏಕತಾ ಪ್ರಶಸ್ತಿ, 
 ಆರ್ಯಭಟ ಅಂತಾರಾಷ್ಟ್ರೀಯ ಪ್ರಶಸ್ತಿ, 
 ಕರ್ನಾಟಕ ಸೌರಭ ಪ್ರಶಸ್ತಿ,
 ಸೃಷ್ಟಿ ಕಲಾಶ್ರೀ ಪ್ರಶಸ್ತಿ, 
 ಮುಂಬೈ ವೀಶ್ವವಿದ್ಯಾಲಯದ  ಸ್ವರ್ಣ ಪದಕ ಗೌರವ ಪುರಸ್ಕಾರ,
 'ಪ್ರೈಡ್ ಆಫ್ ಏಷ್ಯಾ ಅಂತಾರಾಷ್ಟ್ರೀಯ ಪ್ರಶಸ್ತಿ',  ಏಷ್ಯಾ ಅಂತಾರಾಷ್ಟ್ರೀಯ ಪ್ರಶಸ್ತಿ,  ಬ್ಯಾಂಕಾಕ್ ನಗರದಲ್ಲಿ ಜರುಗಿದ  ಗ್ಲೋಬಲ್ ಅಚಿವರ್ಸ್ ಫಂಡೇಷನ್ ಶೃಮ್ಗ ಸಭೆಯಲ್ಲಿ ಪ್ರದಾನಮಾಡಲಾಯಿತು.

ಉಲ್ಲೇಖಗಳು

 ಅನಿವಾಸಿ ಕನ್ನಡಿಗರು
ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು
ಗಿಜಿಗಿಜಿ ಗಿಡ

ಬೀಳುಭೂಮಿ , ಪಾಳುಜಾಗ, ರಸ್ತೆಬದಿಗಳಲ್ಲಿ ಬೆಳೆಯುವ ಕಳೆಗಿಡದಂತೆ ಕಾಣುವ ಸಸ್ಯ , ಕ್ರೋಟಾರಿಯ ಪಲ್ಲಿಡ  (Crotalaria pallida) ಇದರ ಸಸ್ಯಶಾಸ್ತ್ರೀಯ ಹೆಸರು  .    ಇದನ್ನು rattlepod ಎಂದು  ಇಂಗ್ಲೀಷಿನಲ್ಲಿ ಕರೆಯುತ್ತಾರೆ .

ಮೂಲ

ಆಫ್ರಿಕಾದಿಂದ ಈ ಸಸ್ಯ ಭಾರತಕ್ಕೆ ಬಂದಿದೆ.

ವಿವರಣೆ 
ಇದರ ಒಣ ಕಾಯಿಗಳಿಂದ ಗಿಜಿಗಿಜಿ ಶಬ್ದ ಉಂಟಾಗುತ್ತದೆ.

ಪ್ರತಿ ಎಲೆಯು ಅಂಡಾಕಾರವಾಗಿದ್ದು ಬುಡದಲ್ಲಿ ಮೂರು ಕಿರು ಎಲೆಗಳಿರುತ್ತವೆ. ಕಾಂಡದ  ತುದಿಯಲ್ಲಿ ಗೋಪುರದಂತೆ ಹಲದಿ ಹೂಗಳು ಇರುತ್ತವೆ. ಕಾಯಿಗಳು ಗೊಂಚಲುಗಳಲ್ಲಿದ್ದು ಪ್ರತಿ ಕಾಯಿಯು ೪-೫ ಸೆ.ಮೀ. ಉದ್ದ ಇದ್ದು ಒಳಗೆ ಗಾಳಿಯೂ ೨೦-೩೦ ಬೀಜಗಳೂ ಇರುತ್ತವೆ. 

ಸಸ್ಯದ ಉದ್ದ ೨-೩ ಅಡಿ. ಹೂವುಗಳು ಮತ್ತು ಕಾಯಿಗಳ ಕಾಲ ಜುಲೈನಿಂದ ಜನವರಿವರೆಗೆ.

ಉಪಯೋಗ 

ಕಜ್ಜಿ ರೋಗವನ್ನು ವಾಸಿ ಮಾಡುತ್ತದೆ

ಸಸ್ಯಗಳು
ಸಸ್ಯಶಾಸ್ತ್ರ
ಇವಾ ಗಲೆಲೆ ಗ್ರೀನ್

ಇವಾ ಗಲೆಲೆ ಗ್ರೀನ್ (ಜನನ 6 ಜುಲೈ 1980) ಫ್ರೆಂಚ್ ನಟಿ ಮತ್ತು ಮಾಡೆಲ್ .ನಟಿ ಮರ್ಲೆನ್ ಜಾಬರ್ಟ್ರ ಪುತ್ರಿ,2003 ರಲ್ಲಿ ಬೆರ್ನಾರ್ಡೊ ಬೆರ್ಟೊಲುಸಿಯ ಚಿತ್ರ ದಿ ಡ್ರೀಮರ್ಸ್ ಚಿತ್ರದಲ್ಲಿ ಅಭಿನಯಿಸುವ ಮೊದಲು ತಮ್ಮ ವೃತ್ತಿಜೀವನವನ್ನು ರಂಗಮಂದಿರದಲ್ಲಿ ಪ್ರಾರಂಭಿಸಿದರು.ಅವಳು ರಿಡ್ಲೆ ಸ್ಕಾಟ್ರ ಐತಿಹಾಸಿಕ ಮಹಾಕಾವ್ಯದ ಹೆವೆನ್ ಕಿಂಗ್ಡಮ್ನಲ್ಲಿ (2005) ಜೆರುಸಲೆಮ್ನ ರಾಣಿ ಸಿಬಿಲ್ಲಾ ಪಾತ್ರದಲ್ಲಿ ಕಾಣಿಸಿಕೊಂಡಾಗ ಅವರು ಅಂತಾರಾಷ್ಟ್ರೀಯ ಮನ್ನಣೆ ಸಾಧಿಸಿದರು.ಮತ್ತು ಜೇಮ್ಸ್ ಬಾಂಡ್ ಚಿತ್ರ ಕ್ಯಾಸಿನೊ ರಾಯಲ್ (2006) ನಲ್ಲಿ ಬಾಂಡ್ ಗರ್ಲ್ ವೆಸ್ಪರ್ ಲಿಂಡ್ ಪಾತ್ರದಲ್ಲಿ ಅಭಿನಯಿಸಿದ್ದಾರೆ.

2006 ರಲ್ಲಿ ಗ್ರೀನ್ಗೆ BAFTA ರೈಸಿಂಗ್ ಸ್ಟಾರ್ ಪ್ರಶಸ್ತಿ ಪಡೆದಿದ್ದಾರೆ.2006 ರಿಂದ ಗ್ರೀನ್ ಸ್ವತಂತ್ರ ಚಲನಚಿತ್ರಗಳಾದ ಕ್ರ್ಯಾಕ್ಸ್ (2009), ವೊಂಬ್ (2010), ಮತ್ತು ಪರ್ಫೆಕ್ಟ್ ಸೆನ್ಸ್ (2011) ನಲ್ಲಿ ನಟಿಸಿದ್ದಾರೆ.ಅವರು ಕಿರುತೆರೆ ಸರಣಿ ಕೆಮ್ಲಾಟ್ (2011) ನಲ್ಲಿ ಕಾಣಿಸಿಕೊಂಡಳು ಮತ್ತು ಟಿಮ್ ಬರ್ಟನ್ನ ಡಾರ್ಕ್ ಶ್ಯಾಡೋಸ್ (2012) ನ ದೊಡ್ಡ-ಪರದೆಯ ರೂಪಾಂತರದಲ್ಲಿ ಏಂಜೆಲಿಕ್ ಬೊಚಾರ್ಡ್ ಪಾತ್ರದಲ್ಲಿ ಅಭಿನಯಿಸಿದ್ದಾರೆ.2014 ರಲ್ಲಿ ಅವರು 300 ಉತ್ತರಭಾಗ, 300: ರೈಸ್ ಆಫ್ ಎ ಎಂಪೈರ್ (2014), ಮತ್ತು ಫ್ರಾಂಕ್ ಮಿಲ್ಲರ್ಸ್ ಮತ್ತು ರಾಬರ್ಟ್ ರೊಡ್ರಿಗಜ್ನ ಸಿನ್ ಸಿಟಿಯ ಸಿನ್ ಸಿಟಿ, ಎ ಡೇಮ್ ಟು ಕಿಲ್ ಫಾರ್ (2014) ಚಿತ್ರಗಳಲ್ಲಿ ಆರ್ಟೆಮಿಸಿಯಾ ಪಾತ್ರದಲ್ಲಿ ಅಭಿನಯಿಸಿದ್ದಾರೆ.
ಷೋಟೈಮ್ನ ಭಯಾನಕ ನಾಟಕ ಪೆನ್ನಿ ಡ್ರೇಡ್ಫುಲ್ನಲ್ಲಿ (2014-2016) ಅವರು ವನೆಸ್ಸಾ ಇವ್ಸ್ ಪಾತ್ರದಲ್ಲಿ ಅಭಿನಯಿಸಿದರು.ಈ ಸರಣಿಯಲ್ಲಿನ ಅವರ ಅಭಿನಯವು ಅವಳು 73 ನೇ ಗೋಲ್ಡನ್ ಗ್ಲೋಬ್ ಪ್ರಶಸ್ತಿಗಳಲ್ಲಿ ಟೆಲಿವಿಷನ್ ಸರಣಿ-ನಾಟಕದಲ್ಲಿ ಅತ್ಯುತ್ತಮ ನಟಿಗಾಗಿ ನಾಮನಿರ್ದೇಶನವನ್ನು ಗಳಿಸಿತು.

ಆರಂಭಿಕ ಜೀವನ
ಇವಾ ಗೇಲೆ ಗ್ರೀನ್ ಅವರು 1980 ರ ಜುಲೈ 6 ರಂದು ತನ್ನ ಸೋದರ ಸಂಬಂಧಿ ಜಾಯ್ ಜೊತೆಯಲ್ಲಿ ಎರಡು ನಿಮಿಷಗಳ ಹಿಂದೆ ಜನಿಸಿದರು.ಅವಳು ನಟಿ ಮತ್ತು ಗಾಯಕಿ ಮಾರ್ಲೆನ್ ಜಾಬರ್ಟ್ಳ  ಮತ್ತು ದಂತವೈದ್ಯ ಮತ್ತು ಸಾಂದರ್ಭಿಕ ನಟ ವಾಲ್ಟರ್ ಗ್ರೀನ್ ರ ಮಗಳು,.ಅವಳ ತಂದೆ ಬ್ರೆಟನ್ ಮತ್ತು ಸ್ವೀಡಿಷ್ ಮೂಲದವರು; ಅವನ ಮೂಲಕ, ಅವರು ಸಂಯೋಜಕ ಪೌಲ್ ಲೆ ಫ್ಲೆಮ್ನ ಮುತ್ತಾ-ಮೊಮ್ಮಗಳು. ಫ್ರೆಂಚ್ ಅಲ್ಜೀರಿಯಾದ ಸ್ಥಳೀಯ ತಾಯಿ, ನಂತರ ಮೆಟ್ರೋಪಾಲಿಟನ್ ಫ್ರಾನ್ಸ್ಗೆ ತೆರಳಿದರು.
ಗ್ರೀನ್ ಯಹೂದಿ,  ಸಿಫರ್ಡಿಕ್ ಯಹೂದಿ ಸಂತತಿಯನ್ನು ಹೊಂದಿರುವ ಅವರ ತಾಯಿ.

ಗ್ರೀನ್  ಫ್ರಾನ್ಸ್ನಲ್ಲಿ ಬೆಳೆದರು ಮತ್ತು ಇಂಗ್ಲಿಷ್-ಮಾತನಾಡುವ ಸಂಸ್ಥೆಯಾದ ಅಮೇರಿಕನ್ ಯೂನಿವರ್ಸಿಟಿ ಆಫ್ ಪ್ಯಾರಿಸ್ಗೆ ನಲ್ಲಿ ವಿದ್ಯಾಭ್ಯಾಸ ಮಾಡಿದರು. ಅವರು ಲಂಡನ್ ಮತ್ತು ಐರ್ಲೆಂಡ್ ನಲ್ಲಿ ಬೆಳೆದರು  ಅವರು ಶಾಲೆಯಲ್ಲಿ ಶಾಂತ ವಿದ್ಯಾರ್ಥಿಯಾಗಿದ್ದರು  ಮತ್ತು ಅವರು ಏಳನೆಯ ವಯಸ್ಸಿನಲ್ಲಿ ಲೌವ್ರೆಗೆ ಭೇಟಿ ನೀಡಿದಾಗ ಈಜಿಪ್ಟಲಜಿಯಲ್ಲಿ ಆಸಕ್ತಿಯನ್ನು ಬೆಳೆಯಿತು 14 ನೇ ವಯಸ್ಸಿನಲ್ಲಿ, ದಿ ಸ್ಟೋರಿ ಆಫ್ ಅಡೆಲೆ ಹೆಚ್. ನಲ್ಲಿ ಇಸಾಬೆಲ್ಲೆ ಅಡ್ಜನಿ ನೋಡಿದ ನಂತರ, ಗ್ರೀನ್ ನಟಿ ಆಗಲು ನಿರ್ಧರಿಸಿದರು .ಗ್ರೀನ್ ಪ್ಯಾರಿಸ್ನ ಸೇಂಟ್ ಪಾಲ್ ಡ್ರಾಮ ಶಾಲೆಯಲ್ಲಿ ತನ್ನ ಅಧ್ಯಯನವನ್ನು ಮುಂದುವರೆಸಿದರು,  ಮತ್ತು ಲಂಡನ್ನ ವೆಬ್ಬರ್ ಡೊಗ್ಲಾಸ್ ಅಕಾಡೆಮಿ ಆಫ್ ಡ್ರಾಮ್ಯಾಟಿಕ್ ಆರ್ಟ್ನಲ್ಲಿ ಅಭಿನಯ ಕೋರ್ಸ್ ಮಾಡಿದರು.   ಈ ಸಮಯದಲ್ಲಿ, ಗ್ರೀನ್ ಪ್ಯಾರಿಸ್ಗೆ ಹಿಂತಿರುಗಿದಳು, ಅಲ್ಲಿ ಅವರು ಅನೇಕ ನಾಟಕಗಳಲ್ಲಿ ಅಭಿನಯಿಸಿದರು.

ವೃತ್ತಿಜೀವನ 
ಗ್ರೀಸ್ ವೇದಿಕೆಯಲ್ಲಿ ಜಲೋಸಿ ಎನ್ ಟ್ರೋಯಿಸ್ ಫ್ಯಾಕ್ಸ್ನಲ್ಲಿ (2001) ಕಾಣಿಸಿಕೊಂಡಳು, ಇದಕ್ಕಾಗಿ ಅವಳು ಮೋಲಿಯೆರ್ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡಳು.

ಅವಳು ಟರ್ಕರೇಟ್ (2002) ನಲ್ಲಿ ಕಾಣಿಸಿಕೊಂಡಳು.2002 ರಲ್ಲಿ, ನಿರ್ದೇಶಕ ಬರ್ನಾರ್ಡೊ ಬೆರ್ಟೊಲುಸ್ಸಿ ಅವರು ದಿ ಡ್ರೀಮರ್ಸ್ (2003) ಚಿತ್ರದಲ್ಲಿ ಇಸಾಬೆಲ್ಲಾ ಪಾತ್ರಕ್ಕಾಗಿ ನಟಿಸಿದಾಗ ಗ್ರೀನ್ ತನ್ನ ಚಲನಚಿತ್ರದ ಚೊಚ್ಚಲ ಪ್ರವೇಶವನ್ನು ಹೊಂದಿತ್ತು,ದ ಡ್ರೀಮರ್ಸ್ನಲ್ಲಿನ ಅವಳ ಅಭಿನಯವು ರಿಡ್ಲೆ ಸ್ಕಾಟ್ಗೆ ಗ್ರೀನ್ ಅನ್ನು ಕಿಂಗ್ಡಮ್ ಆಫ್ ಹೆವನ್ (2005) ನಲ್ಲಿ ನಟಿಸಲು ಕಾರಣವಾಯಿತು, ಕ್ರುಸೇಡ್ಸ್ ಬಗ್ಗೆ ಅವಳು ಜೆರುಸಲೆಮ್ನ ಸಿಬಿಲ್ಲಾ ಪಾತ್ರದಲ್ಲಿ ಅಭಿನಯಿಸಿದ್ದಳು.

ಬಾಹ್ಯ ಕೊಂಡಿಗಳು

ಉಲ್ಲೇಖಗಳು 

ಫ್ರೆಂಚ್ ಚಲನಚಿತ್ರ ನಟಿಯರು
ಕಢಿ ಚಾವಲ್

ಕಢಿ ಚಾವಲ್ ಭಾರತದ ಒಂದು ಜನಪ್ರಿಯ, ಅಕ್ಕಿ ಆಧಾರಿತ ಖಾದ್ಯ. ಈ ಆಹಾರದ ಹಲವಾರು ರೂಪಗಳಿವೆ ಮತ್ತು ದೆಹಲಿ, ಹರಿಯಾಣಾ, ಉತ್ತರ ಪ್ರದೇಶ, ಬಿಹಾರ್, ಪಂಜಾಬ್, ರಾಜಸ್ಥಾನ ಹಾಗೂ ಗುಜರಾತ್‍ನಂತಹ ರಾಜ್ಯಗಳಲ್ಲಿ ಕಾಣಬಹುದು. ಈ ಖಾದ್ಯವು ಬೇಸನ್ (ಕಡಲೆ ಹಿಟ್ಟು), ಮೊಸರು ಮತ್ತು ಸಂಬಾರ ಪದಾರ್ಥಗಳನ್ನು ಹೊಂದಿರುತ್ತದೆ.

ಉಲ್ಲೇಖಗಳು

ಖಾದ್ಯ, ತಿನಿಸು
ಮುಘಲಾಯಿ ಪರಾಠಾ

ಮುಘಲಾಯಿ ಪರಾಠಾ ಒಂದು ಜನಪ್ರಿಯ ಬಂಗಾಳಿ ಬೀದಿ ಆಹಾರವಾಗಿದೆ, ವಿಶೇಷವಾಗಿ ಬಾಂಗ್ಲಾದೇಶ ಮತ್ತು ಪಶ್ಚಿಮ ಬಂಗಾಳದಲ್ಲಿ. ಇದು ಕೀಮಾ (ಕೊಚ್ಚಿದ ಮಾಂಸ), ಮೊಟ್ಟೆ, ಈರುಳ್ಳಿ ಹಾಗೂ ಮೆಣಸಿನ ಹೂರಣದಿಂದ ವರ್ಧಿತವಾದ ಒಂದು ಮೃದು, ಕರಿದ ಬ್ರೆಡ್ ಆಗಿರಬಹುದು; ಅಥವಾ ಇದೇ ಅಥವಾ ಹೋಲುವ ಪದಾರ್ಥಗಳಿಂದ ತುಂಬಿದ ಪರಾಠಾ ಆಗಿರಬಹುದು.

ಇತಿಹಾಸ
ಮುಘಲಾಯಿ ಪರಾಠಾ ಮುಘಲ್ ಸಾಮ್ರಾಜ್ಯದ ಅವಧಿಯಲ್ಲಿ ಅವಿಭಾಜಿತ ಬಂಗಾಳವನ್ನು ಪ್ರವೇಶಿಸಿದ ಮುಘಲಾಯಿ ಖಾದ್ಯಗಳಲ್ಲಿ ಒಂದಾಗಿತ್ತು. ಮುಘಲ್ ಆಳ್ವಿಕೆಯು ಗ್ರಾಮೀಣ ಬಾಂಗ್ಲಾದೇಶಕ್ಕಿಂತ ಬಹುತೇಕವಾಗಿ ಢಾಕಾದ ಪಾಕಪದ್ಧತಿ ಮೇಲೆ ಪ್ರಭಾವ ಬೀರಿತು. ಬ್ರಿಟಿಷ್ ಆಳ್ವಿಕೆಯ ಅವಧಿಯಲ್ಲಿ, ಇದು ಕಲ್ಕತ್ತಾದಲ್ಲಿ ಒಂದು ಜನಪ್ರಿಯ ತಿಂಡಿ ಆಹಾರವಾಯಿತು.

ಬಳಸುವ ಪದಾರ್ಥಗಳು
ಮುಘಲಾಯಿ ಪರಾಠಾದ ತಯಾರಿಕೆಯಲ್ಲಿ ಬಳಸಲಾದ ಪದಾರ್ಥಗಳು ಗೋಧಿ ಹಿಟ್ಟು, ತುಪ್ಪ, ಮೊಟ್ಟೆಗಳು, ಸಣ್ಣಗೆ ಕತ್ತರಿಸಿದ ಈರುಳ್ಳಿ, ಕತ್ತರಿಸಿದ ಹಸಿ ಮೆಣಸಿನಕಾಯಿ ಮತ್ತು ಕತ್ತರಿಸಿದ ಕೊತ್ತಂಬರಿಯನ್ನು ಒಳಗೊಳ್ಳಬಹುದು. ಕೆಲವು ರೂಪಗಳಲ್ಲಿ ಕೆಲವೊಮ್ಮೆ ಕೋಳಿಮಾಂಸ ಅಥವಾ ಆಡುಮಾಂಸದ ಕೀಮಾವನ್ನು ಕೂಡ ಬಳಸಲಾಗುತ್ತದೆ.

ಉಲ್ಲೇಖಗಳು

ಖಾದ್ಯ, ತಿನಿಸು
ಶ್ಯಾವಿಗೆ

ಶ್ಯಾವಿಗೆ ದಕ್ಷಿಣ ಭಾರತದಲ್ಲಿ, ವಿಶೇಷವಾಗಿ ತಮಿಳುನಾಡು ಮತ್ತು ಕರ್ನಾಟಕದಲ್ಲಿ ಜನಪ್ರಿಯವಿರುವ ಒಂದು ಬಗೆಯ ಅಕ್ಕಿಯಿಂದ ತಯಾರಿಸಿದ ಖಾದ್ಯ. ಶ್ಯಾವಿಗೆಯನ್ನು ಗೋಧಿ, ರಾಗಿ ಇತ್ಯಾದಿಗಳಂತಹ ಇತರ ಆಹಾರ ಧಾನ್ಯಗಳಿಂದಲೂ ತಯಾರಿಸಬಹುದು. ಇವು ಕೂಡ ಜನಪ್ರಿಯವಾಗಿವೆ.

ಶ್ಯಾವಿಗೆಯು ತಿಂಡಿ ಅಥವಾ ರಾತ್ರಿ ಊಟದ ಆಹಾರವಾಗಿ ಜನಪ್ರಿಯವಾಗಿದೆ ಮತ್ತು ಇದನ್ನು ಕಡಿಮೆ ಅಥವಾ ಸ್ವಲ್ಪವೂ ಎಣ್ಣೆ ಬಳಸದೇ ತಯಾರಿಸಬಹುದಾದ್ದರಿಂದ ಸುಲಭವಾಗಿ ಜೀರ್ಣವಾಗುತ್ತದೆ. ಇದನ್ನು ಉಗಿಯಲ್ಲಿ ಬೇಯಿಸಲಾಗುತ್ತದೆ.

ಮನೆಯಲ್ಲಿ ತಯಾರಿಸಿದ ಶ್ಯಾವಿಗೆಯು ಹಲವುವೇಳೆ (ನೀರು ಮತ್ತು ಉಪ್ಪಿನ ಜೊತೆಗೆ) ಶೇಕಡ ೧೦೦ ರಷ್ಟು ಅಕ್ಕಿಯನ್ನು ಹೊಂದಿರುತ್ತದೆ. ಅಂಗಡಿಯಲ್ಲಿ ಖರೀದಿಸಿದ ಒಣ ಅಕ್ಕಿ ಶ್ಯಾವಿಗೆಯು ಹಲವುವೇಳೆ ಮರಗೆಣಸು, ಮೆಕ್ಕೆಜೋಳದ ಹಿಟ್ಟು, ಇತ್ಯಾದಿಗಳಂತಹ ಕೆಲವು ಸಂಯೋಜಕಗಳನ್ನು ಹೊಂದಿರಬಹುದು. ಧಿಡೀರ್ ಅಕ್ಕಿ ನೂಡಲ್ಸ್ ಗೋಧಿ ಗ್ಲೂಟನ್, ಚವಳಿಕಾಯಿ ಅಂಟು, ತಿನ್ನಲರ್ಹ ಪಿಷ್ಟ, ಇತ್ಯಾದಿಯಂತಹ ಇತರ ಸಂಯೋಜಕಗಳನ್ನು ಹೊಂದಿರುತ್ತವೆ. ಕರ್ನಾಟಕದ ದಕ್ಷಿಣ ಭಾಗಗಳಲ್ಲಿ, ಶ್ಯಾವಿಗೆಯನ್ನು ಭಿನ್ನ ಸ್ಥಿರತೆಗಳ ವಿಭಿನ್ನ ಧಾನ್ಯಗಳಿಂದ ತಯಾರಿಸಲಾಗುತ್ತದೆ. ರಾಗಿ ಅಥವಾ ಕಿರುಧಾನ್ಯದಿಂದ ತಯಾರಿಸಲಾದಾಗ ಶ್ಯಾವಿಗೆಯು ಹೆಚ್ಚು ದಪ್ಪವಿರುತ್ತದೆ, ಅಕ್ಕಿ ಅಥವಾ ಗೋಧಿಯಿಂದ ತಯಾರಿಸಲಾದಾಗ ಶ್ಯಾವಿಗೆ ಎಳೆಗಳು ಹೆಚ್ಚು ತೆಳ್ಳಗಿರುತ್ತವೆ.

ಕರ್ನಾಟಕದಲ್ಲಿ ಶ್ಯಾವಿಗೆಯಿಂದ ಬೆಳಿಗ್ಗೆಯ ತಿಂಡಿ ಆಹಾರವನ್ನು ತಯಾರಿಸಲಾಗುತ್ತದೆ. ಇದಕ್ಕೆ ತರಕಾರಿಗಳನ್ನು ಹಾಕಿ ಬೇಯಿಸಲಾಗುತ್ತದೆ. ಸಂಬಾರ ಪದಾರ್ಥಗಳ ಒಗ್ಗರಣೆಯನ್ನು ಕೊಡಲಾಗುತ್ತದೆ, ಜೊತೆಗೆ ಮೇಲೆ ನಿಂಬೆರಸವನ್ನು ಹಿಂಡಲಾಗುತ್ತದೆ. ಶ್ಯಾವಿಗೆಯಿಂದ ಸಿಹಿ ಖಾದ್ಯವಾದ ಪಾಯಸವನ್ನು ತಯಾರಿಸಬಹುದು. ಶ್ಯಾವಿಗೆಯನ್ನು ಹಾಲಿನಲ್ಲಿ ಬೇಯಿಸಿ, ಏಲಕ್ಕಿ ಅಥವಾ ಇತರ ಆಯ್ದ ಸಂಬಾರ ಪದಾರ್ಥಗಳು ಮತ್ತು ಸಕ್ಕರೆಯನ್ನು ಸೇರಿಸಲಾಗುತ್ತದೆ. ಕರ್ನಾಟಕದ ಮಲೆನಾಡು ಪ್ರದೇಶದಲ್ಲಿ, ಅಕ್ಕಿ ಶ್ಯಾವಿಗೆಯನ್ನು ಕೋಳಿಮಾಂಸದ ಕರಿಯೊಂದಿಗೆ ಬಡಿಸಬಹುದು. ರಾಗಿ ಅಥವಾ ಜೋಳದಿಂದ ತಯಾರಿಸಿದ ಶ್ಯಾವಿಗೆಯ ಇತರ ರೂಪಗಳನ್ನು ಸಾದಾ ಆಗಿ ಬಡಿಸಲಾಗುತ್ತದೆ, ಜೊತೆಗೆ ಸಿಹಿ ತೆಂಗಿನ ಹಾಲು ಹಾಗೂ ವಿವಿಧ ತಿನ್ನಲರ್ಹ ಪುಡಿಗಳಂತಹ ಪಕ್ಕ ಮೇಲೋಗರಗಳನ್ನು ನೀಡಲಾಗುತ್ತದೆ. ತಮಿಳುನಾಡಿನಲ್ಲಿ ಅಕ್ಕಿ ಶ್ಯಾವಿಗೆಗೆ ನಿಂಬೆರಸ, ಹುಣಸೆ, ಟೊಮೇಟೊ, ಕೊಬ್ಬರಿ, ಮೊಸರು ಇತ್ಯಾದಿಗಳನ್ನು ಹಲವುವೇಳೆ ಸೇರಿಸಲಾಗುತ್ತದೆ ಮತ್ತು ಸಾಮಾನ್ಯವಾಗಿ ಬಿಸಿ ಇದ್ದಾಗಲೇ ತಿನ್ನಲಾಗುತ್ತದೆ. ಸಾದಾ ಶ್ಯಾವಿಗೆಗೆ ಜನಪ್ರಿಯ ಪಕ್ಕ ಮೇಲೋಗರಗಳೆಂದರೆ ಸಿಹಿ ತೆಂಗಿನ ಹಾಲು, ಬಾಳೆಹಣ್ಣು, ಸಕ್ಕರೆ, ತುಪ್ಪ, ಮೋರ್-ಕುಳಂಬು, ಹಲವಾರು ತರಕಾರಿ ಕೋರ್ಮಾಗಳು ಮತ್ತು ಮಟನ್, ಕೋಳಿಮಾಂಸ, ಅಥವಾ ಮೀನಿನ ಕೋರ್ಮಾ.

ಖಾದ್ಯ, ತಿನಿಸು
ರಾಷ್ಟ್ರೀಯ ಮಾನವ ಹಕ್ಕು ಸಂಸ್ಥೆಗಳ ಒಕ್ಕೂಟ

ರಾಷ್ಟ್ರೀಯ ಮಾನವ ಹಕ್ಕು ಸಂಸ್ಥೆಗಳ ಒಕ್ಕೂಟ ಭಾರತದಲ್ಲಿನ ಮಾನವ ಹಕ್ಕುಗಳಿಗೆ ಶ್ರಮಿಸುವ ವ್ಯಕ್ತಿ/ಸಂಸ್ಥೆ ಗಳು ಕೂಡಿದ ಒಂದು ಸಾಮಾನ್ಯ ವೇದಿಕೆಯಾಗಿದೆ. ಈ  ಒಕ್ಕೂಟವು ಅಮೆಸ್ಟಿ ಇಂಟರ್ನ್ಯಾಷನಲ್ ಇಂಡಿಯಾ ಸಂಸ್ಥೆಯ ಸಹಯೋಗದೊಂದಿಗೆ ಒಂದು ರಾಷ್ಟ್ರ ಮಟ್ಟದ ವಿಚಾರ ಕಮ್ಮಟವನ್ನು ೨೬ರ ಜೂನ್ ೨೦೦೭ ರಂದು ಹಮ್ಮಿಕೊಂಡಿತ್ತು.  ಮುಂಬೈನ ಮರಾಠಿ ಪತ್ರಕಾರರ ಸಂಘದ ಹಾಲ್ ನಲ್ಲಿ ನಡೆದ ಈ ವಿಚಾರ ಕಮ್ಮಟದಲ್ಲಿ 'ನಕಲಿ ಎನ್ಕೌಂಟರ್ ಹತ್ಯೆಗಳು' ಚರ್ಚೆಯ ವಿಷಯವಾಗಿತ್ತು.

ಆಕರಗಳು
 ರಾಷ್ಟ್ರೀಯ ಮಾನವ ಹಕ್ಕು ಸಂಸ್ಥೆಗಳ ಒಕ್ಕೂಟದ ಅಧೀಕೃತ ವೆಬ್ಸೈಟ್.
 ೨೦೧೮ರ ಏಪ್ರಿಲ್ ತಿಂಗಳಿನಲ್ಲಿ ನಡೆದ ಭಾರತ್ ಬಂದ್ ವೇಳೆ ಹಲವಾರು ಜನರ ಮೇಲೆ ಪೊಲೀಸ್  ಹಲ್ಲೆಯಾಗಿದ್ದನ್ನು ಖಂಡಿಸಿ ಬಿಡುಗಡೆಯಾದ ಒಕ್ಕೂಟದ ಹೇಳಿಕೆ.
 ಜಾರ್ಖಂಡ್ ರಾಜ್ಯದಲ್ಲಿನ ಜನಾಂದೋಲನವನ್ನು ಹತ್ತಿಕ್ಕುವ ಉದ್ದೇಶದಿಂದ ಜನರ ಮೇಲಿನ ದಾಳಿ ಕುರಿತು ಸತ್ಯ ವಿಶ್ಲೇಷಣೆಯ ವರದಿ.
 ಭಾರತದಲ್ಲಿನ ಎನ್ಕೌಂಟರ್ ಹತ್ಯೆಗಳ ಕುರಿತಾದ ದಿ ಹಿಂದೂ ದೈನಿಕದ ಆಂಗ್ಲ ವರದಿ.
 ಉಡುಪಿಯಲ್ಲಿ ಜಿಲ್ಲಾ ಸಮಿತಿ ತೆರೆದ ರಾಷ್ಟ್ರೀಯ ಮಾನವ ಹಕ್ಕು ಸಂಸ್ಥೆಗಳ ಒಕ್ಕೂಟ ದಿ ಹಿಂದೂ ದೈನಿಕದ ಆಂಗ್ಲ ವರದಿ.

ಸಂಘ-ಸಂಸ್ಥೆಗಳು
ಸುಕ್ರಜ್ಜಿ

ನಾಡೋಜ ಸುಕ್ರಿ ಬೊಮ್ಮ ಗೌಡ ಅಥವಾ ಸುಕ್ರಜ್ಜಿ ಓರ್ವ ಪದ್ಮಶ್ರೀ ಪುರಸ್ಕ್ರತ ಜಾನಪದ ಗಾಯಕಿ. ಸುಕ್ರಜ್ಜಿಗೆ ಸುಮಾರು ೫೦೦೦ ಹಾಲಕ್ಕಿ ಹಾಡುಗಳು ಕಂಠಪಾಟವಾಗಿವೆ ಮತ್ತು ಅವುಗಳಲ್ಲಿ ಹಲವು ನೂರು ವರ್ಷಕ್ಕಿಂತಲೂ ಹಳೆಯದಾಗಿದೆ. ಕರ್ನಾಟಕ ಜಾನಪದ ಅಕಾಡೆಮಿ ಸುಕ್ರಜ್ಜಿಯವರ ಹಾಡುಗಳನ್ನು ಪುಸ್ತಕ ರೂಪದಲ್ಲಿ ಸಂಗ್ರಹಿಸಿಟ್ಟಿದೆ. ಅಲ್ಲದೇ ಕಾರವಾರದಲ್ಲಿನ ಅಖಿಲ ಭಾರತ ರೇಡಿಯೋ ಕೂಡಾ ಅವರ ಹಾಡುಗಳನ್ನು ಧ್ವನಿಮುದ್ರಣ ಮಾಡಿದೆ ಮತ್ತು ಅವುಗಳನ್ನು ಅದರ ಗ್ರಂಥಾಲಯದಲ್ಲಿ ಸಂರಕ್ಷಿಸಲಾಗಿದೆ.

ಜೀವನ
ಅಂಕೋಲಾ ತಾಲ್ಲೂಕಿನ ಸಿರಕುಳಿಯ ದೇವಿ ಮತ್ತು ಸುಬ್ಬ ಎಂಬ ದಂಪತಿಗೆ ನಾಲ್ಕು ಗಂಡು ಮತ್ತು ೨ ಹೆಣ್ಣು ಮಕ್ಕಳು. ಇವರಲ್ಲಿ ನಾಲ್ಕನೇಯವರಾದ ಸುಕ್ರಜ್ಜಿ ೧೯೪೨ರಲ್ಲಿ ಜನಿಸಿದರು. ಸುಕ್ರಜ್ಜಿಗೆ ೧೨ ವರ್ಷ ವಯಸ್ಸಿನಲ್ಲಿದ್ದಾಗ ೪೦ ವರ್ಷದ ಬಡಗೇರಿಯ ಬೊಮ್ಮ ಗೌಡರ ಜೊತೆ ವಿವಾಹವಾಯಿತು.

೧೯೮೦ ರ ದಶಕದಲ್ಲಿ ಹಂಪಿ ಕನ್ನಡ ವಿಶ್ವವಿದ್ಯಾನಿಲಯದ ಜಾನಪದ ತಜ್ಞ ಮತ್ತು ಮಾಜಿ ಉಪಕುಲಪತಿ ಎಚ್. ಸಿ. ಬೋರಲಿಂಗಯ್ಯ ಅವರು ಬಡಗೇರಿಗೆ ಭೇಟಿ ನೀಡಿದ ಸಂಧರ್ಭದಲ್ಲಿ, ಅವರ ಪ್ರತಿಭೆಯನ್ನು ಗಮನಿಸಿ ಧಾರವಾಡ ಆಕಾಶವಾಣಿ ಕೇಂದ್ರದ ಬನಂದೂರು ಕೆಂಪಯ್ಯರಿಗೆ ತಿಳಿಸಿದರು. ಹೀಗೆ ಹಾಲಕ್ಕಿ ಸಮುದಾಯದ ಕೋಗಿಲೆಯ ಸಂಗೀತದ ಜೀವನವು ಪ್ರಾರಂಭವಾಯಿತು.

ತಾರ್ಲೆ ಕಲಾತಂಡ 
ಸುಕ್ರಜ್ಜಿಯ ತಾರ್ಲೆ ಕುಣಿತ ಪ್ರದರ್ಶನಕ್ಕೆ ೨-೩ ದಶಕಗಳ ಕಾಲ ಹೆಗಲು ಕೊಟ್ಟು, ಸಾಕ್ಷರತಾ ಆಂದೋಲನ, ಸಾರಾಯಿ ನಿಷೇಧ ಆಂದೋಲನ, ಉಳುವವನೇ ಹೊಲದೊಡೆಯ, ಪರಿಶಿಷ್ಟ ಜಾತಿ ಗುರುತಿಸುವಿಕೆಯಂತಹ ಚಳವಳಿಗಳಿಗಾಗಿ, ದಿಲ್ಲಿ, ಕೇರಳ, ಕನ್ಯಾಕುಮಾರಿ, ಬೆಂಗಳೂರು, ಮೈಸೂರು, ಬೆಳಗಾಂವ ಸೇರಿದಂತೆ ದೇಶಾದ್ಯಂತ ಸಂಚರಿದವರು ೧೦-೨೦ ಮಹಿಳೆಯರ ಗುಂಪು.  ಕಲಾತಂಡದ ಕಲಾವಿದೆಯರು: ಪಾರ್ವತಿ ಹೊಸಬು ಗೌಡ, ದೇವಿ ತೋಕು ಗೌಡ, ಸುಮಿತ್ರಾ ಸುರೇಶ ಗೌಡ, ನುಗ್ಗಿ ಗಣೇಶ ಗೌಡ, ಸಣ್ಣು ಲಿಂಗಾ ಗೌಡ, ಕುಚಲಿ ಮಾಣಿ ಗೌಡ, ನೀಲಮ್ಮ ಬೇಡು ಗೌಡ, ಸುಶೀಲ ಬೀರ ತಂದೆ ಸುಕ್ತು ಗೌಡ, ಗೌರಿ ಅನಂತ ಗೌಡ, ಸೋಮಿ ಮಂಗು ಗೌಡ, ನಾಗಮ್ಮ ಸುಕ್ತು ಗೌಡ, ಕೊಯ್ದು ಮನೆ ತಾಯಿ ಗಂಗೆ ಸಣ್ಣು ಬುದ್ದು ಗೌಡ, ಲಲಿತ ಬೀಮ ಗೌಡ, ಸೋಮು ಸೋಮು ಗೌಡ, ಆಯಿ ಕರಿಯಾ ಗೌಡ ಮತ್ತು ಚೋಮಿ ಹನಮಾಗೌಡ.

ಮದ್ಯಪಾನ ವಿರೋಧಿ ಆಂದೋಲನ 
ಕುಡಿತದ ವ್ಯಸನದಿಂದ ಸಂಭವಿಸಿದ ಗಂಡನ ಸಾವಿನಿಂದ ಧೃತಿಗೆಡದ ಸುಕ್ರಜ್ಜಿಯು ೧೯೯೦ರ ದಶಕದಲ್ಲಿ ಮದ್ಯ ವಿರೋಧಿ ಆಂದೋಲನವನ್ನು ನಡೆಸಿದರು.  ಉತ್ತರ ಕನ್ನಡ ಜಿಲ್ಲೆಯಲ್ಲಿ, ಹೊನ್ನಾವರದ ಡಾ. ಕುಸುಮ ನೇತೃತ್ವದಲ್ಲಿ ನವಸಾಕ್ಷರ ಮಹಿಳೆಯರು ಕಾನೂನುಬದ್ದ ಮದ್ಯಪಾನ ವಿರೋಧಿ ಚಳವಳಿ ನಡೆಯಿತು. ಆಗ ಅಮ್ಮಾಬಾಯಿ, ಕರಿಯಮ್ಮ ಭುವನೇಶ್ವರಿ ಅಳಗೋಡ ಮತ್ತು ಕುಸುಮ ಮುಂತಾದವರನ್ನು ಕಾರವಾರದ ಜೈಲಿಗೆ ಹಾಕಲಾಗಿತ್ತು. ಅವರ ಬೆಂಬಲಕ್ಕೆ ಸುಕ್ರಿ ನೇತೃತ್ವದಲ್ಲಿ ಬಡಗೇರಿಯ ಹಾಲಕ್ಕಿ ಒಕ್ಕಲತಿಯರ ತಾರ್ಲೆ ಕಲಾತಂಡವು  ಜಿಲ್ಲಾ ಕೇಂದ್ರವಾದ ಕಾರವಾರಕ್ಕೆ ಧಾವಿಸಿತು. ಕುಮಟಾ, ಸಿರ್ಸಿ, ಸಿದ್ಧಾಪುರ, ಕಾರವಾರ ಪಟ್ಟಣಗಳಲ್ಲಲ್ಲದೇ, ಹಲವು ಹಳ್ಳಿಗಳಲ್ಲಿಯೂ ನಡೆದ ಚಳುವಳಿಗಳಿಗೆ ಇವರ  ತಾರ್ಲೆ ಕಲಾತಂಡ ಮುಂಚೂಣಿಯಲ್ಲಿ ನಿಂತು ಹುರಿದುಂಬಿಸುತ್ತಿದ್ದರು. ಬೆಳಗಾಂವನ ಡಿ. ಸಿ. ಯವರಿಗೂ ಅರ್ಜಿ ನೀಡಿದರು.  ಈ ಆಂದೋಲನವು ಹಳ್ಳಿಯ ಸ್ಥಳೀಯ ಸಾರಾಯಿ ಮಳಿಗೆಗಳ ಮುಚ್ಚುವಿಕೆಗೆ ಕಾರಣವಾಯಿತು.

ಪ್ರಶಸ್ತಿಗಳು

ಉಲ್ಲೇಖ
ಗಾಯಕಿ
ಆಕಾಂಕ್ಷ ಭಾರ್ಗವ

ಆಕಾಂಕ್ಷಾ ಭಾರ್ಗವ (ಜನನ ೧೯೮೫) ಇವರು ಭಾರತೀಯ ವಾಣಿಜ್ಯೋದ್ಯಮಿ, ಪ್ರಸ್ತುತ ಭಾರತದಲ್ಲಿ ದೊಡ್ಡ ಪ್ರಮಾಣದ ಸ್ಥಳಾಂತರ ವ್ಯವಹಾರವನ್ನು ನಡೆಸುತ್ತಿರುವ ಏಕೈಕ ಮಹಿಳೆಯಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ. ಗುರಗಾಂವ್ನನಲ್ಲಿ ಪಿಎಂರೆಲೋಕೇಶನ್ಸ್ ಪ್ರೈವೇಟ್ರೆ ಲೋಕೇಶನ್ಸ್ ಪ್ರೈವೇಟ್.  (ಪಿಎಂಆರ್)ನ ಅಧ್ಯಕ್ಷರಾಗಿ ಜೊತೆಗೆ ಸಿಇಒ ಆಗಿ ಕಾರ್ಯನಿರ್ವಹಿಸುತ್ತಿದ್ದಾರೆ.

ಬಾಲ್ಯ ಜೀವನ ಮತ್ತು ಶಿಕ್ಷಣ
ಬಾಲ್ಯ ಜೀವನ ಮತ್ತು ಶಿಕ್ಷಣ ಭಾರ್ಗವರವರು ಜನಿಸಿದ್ದು ಕೋಲ್ಕತ್ತಾದಲ್ಲಿ, ನಂತರ ೧೯೯೨ ರಲ್ಲಿ ಅವರು ದೆಹಲಿ|[ದೆಹಲಿಗೆ] ಹೋದರು. ಇವರು ಪ್ರಾಥಮಿಕ ಶಿಕ್ಷಣವನ್ನು ದೆಹಲಿಯ ವಸಂತ್ ವಿಹಾರ್ನಲ್ಲಿರುವ ಟಾಗೋರ್ ಇಂಟರ್ನ್ಯಾಷನಲ್ ಶಾಲೆಯಲ್ಲಿ, ಕಾಲೇಜು ಶಿಕ್ಷಣವನ್ನು ಹಿಂದು ಕಾಲೇಜಿನಿಂದ ಪಡೆದು ಬಿ.ಕಾಂ ಪದವಿಯನ್ನು ಪೂರ್ಣಗೊಳಿಸಿದರು. ನಂತರದ ದಿನಗಳಲ್ಲಿ ಉನ್ನತ ಶಿಕ್ಷಣಕ್ಕಾಗಿ ಸಿಂಗಪೂರ್ ಮತ್ತು ದುಬೈಗೆ ತೆರಳಿ ಪಿ ಜೈನ್ ಸ್ಕೂಲ್ ಆಫ್ ಗ್ಲೋಬಲ್ ಮ್ಯಾನೇಜ್ಮೆಂಟ್, ಸಿಂಗಾಪುರ್ ಮತ್ತು ದುಬೈನ ಮಾರ್ಕೆಟಿಂಗ್ನಲ್ಲಿ ತನ್ನ ಸ್ನಾತಕೋತ್ತರ ಎಂಬಿಎ ಪದವಿಯನ್ನು ಪೂರೈಸಿದರು.

ಔದ್ಯೋಗಿಕ ಜೀವನ
ಔದ್ಯೋಗಿಕ ಜೀವನ ಭಾರ್ಗವರವರು ೨೦೦೭,ಎಪ್ರಿಲ್ ೩೦, ರಂದು ಪಿಎಂಆರ್ ಗೆ ಸೇರಿದರು. ಪ್ರಾರಂಭದಲ್ಲಿ ಅಂತರಾಷ್ಟ್ರೀಯ ಮಾರಾಟದಲ್ಲಿ ವ್ಯವಸ್ಥಾಪಕರಾಗಿ,ನಂತರದ ದಿನಗಳಲ್ಲಿ ಕಂಪೆನಿಗಾಗಿ ಸಾಂಸ್ಥಿಕ ಮಾರಾಟ, ಮಾರುಕಟ್ಟೆ, ಕಾರ್ಯಾಚರಣೆಗಳು ಮತ್ತು ಇತರ ವರ್ಟಿಕಲ್ಗಳನ್ನು ನಿರ್ವಹಿಸಲು ಮುಂದಾದರು.೨೦೧೨ ರಲ್ಲಿ ಸಿಇಓ ಆಗಿ ಬಡ್ತಿ ಪಡೆದರು. ಜೊತೆಗೆ ೨೦೧೫ ರಲ್ಲಿ ಅವರು ಸಣ್ಣ ಮತ್ತು ಮಧ್ಯಮ ಎಂಟರ್ಪ್ರೈಸ್ವಿಭಾಗದಲ್ಲಿ ನೀಡುವ ಬ್ಯುಸಿನೆಸ್ ಟುಡೇ ಪ್ರಶಸ್ತಿಗಳಿಂದ ಅತ್ಯುತ್ತಮ ಮಹಿಳಾ ನಾಯಕಿ ಪ್ರಶಸ್ತಿಯನ್ನು ಪಡೆದಿದ್ದಾರೆ. ಇಂಡಿಯನ್ ಸ್ಕೂಲ್ ಆಫ್ ಬ್ಯುಸಿನೆಸ್ (ಐಎಸ್ಬಿ) ಮೂಲಕ ಪಿಎಂಆರ್ ಪರವಾಗಿ ಸಲ್ಲಿಸಿದ ಉದ್ಯಮಶೀಲತಾ ವರದಿಯ ಬಗ್ಗೆ ಅವರು ನೀಡಿದ ಕೊಡುಗೆಯಿಂದ ಗುರುತಿಸ್ಪಟ್ಟಿದ್ದಾರೆ.ಜೊತೆಗೆ ಪಿಎಐಮ್ಎ ಮತ್ತು ಐಎಮ್ ಮಂಡಳಿಯ ಚುನಾಯಿತ ಸದಸ್ಯರಾಗಿದ್ದಾರೆ. ಇವರು ಹೈದರಾಬಾದ್, ಪುಣೆ, ಅಹಮದಾಬಾದ್, ಮುಂಬೈ ಮತ್ತು ಚೆನ್ನೈಗಳಲ್ಲಿ ಕಂಪನಿಯ ಹೊಸ ಶಾಖೆಗಳನ್ನು ಆರಂಭಿಸಿದ್ದಾರೆ.ಹಾಗೂ ಕಂಪನಿಯ ಸಂಖ್ಯೆಗಳು, ಜಾಗತಿಕ ಒಪ್ಪಂದಗಳು ಜನಸಂಖ್ಯೆಗೆ ಅನುಗುಣವಾಗಿ ಬೆಳೆಯಲು ಕಾರಣಕರ್ತರಾಗಿದ್ದಾರೆ. ಪಿಮ್ಆರ್ ನ ಸಿಇಓ ಆಗಿರುವ ಅವದಿಯಲ್ಲಿ, ಕಂಪನಿಯ ಆದಾಯವು ೨೦೧೦ ರಲ್ಲಿ ೨ ಕೋಟಿ ರೂಪಾಯಿಗಳಾಗಿದ್ದು, ೨೦೧೫ ರಲ್ಲಿ ಸುಮಾರಿಗೆ ೪೬ ಕೋಟಿ ರೂಪಾಯಿಗಳಿಗೆ ಏರಿ ಹೆಚ್ಚಾಗಿ ಕೋಟಿ,ಕೋಟಿ ಲಾಭ ಗಳಿಸಿದೆ. ಈ ಉದ್ಯಮದ ಜೊತೆಗೆ ಬರಹವನ್ನು ಮೈಗೂಡಿಸಿಕೊಂಡಿದ್ದು ಶಿಕ್ಷಣ ಪೋರ್ಟಲ್ ಎಜುಕೇಶನ್,ಮೈಂಡ್ವೈರ್ ಬಿಸಿನೆಸ್. ಮತ್ತು ಇಂಡೋ-ಜರ್ಮನ್ ಚೇಂಬರ್ ಆಫ್ ಕಾಮರ್ಸ್ಗಾಗಿ ಲೇಖನಗಳನ್ನು ಬರೆದಿದ್ದಾರೆ.

ಪ್ರಶಸ್ತಿ ಮತ್ತು ಗೌರವಗಳು
ವುಮೆನ್ ಆಫ್ ವರ್ತ್ ಪ್ರಶಸ್ತಿ- ಔಟ್ ಲುಕ್ ಉದ್ಯಮ ನಿಯತಕಾಲಿಕೆಯಿಂದ ಪಡೆದ್ದಾರೆ.
ಉತ್ತಮ ಮಹಿಳಾ ನಾಯಕಿ-ಬ್ಯುಸಿನೆಸ್ ಟುಡೆ ಎಸ್ಎಂಇ ಅವಾರ್ಡ್ಸ್ ೨೦೧೫ ರಲ್ಲಿ ಲಭಿಸಿದೆ.
ವರ್ಷದ ಮಹಿಳಾ ವಾಣಿಜ್ಯೋದ್ಯಮಿ - ಫ್ರ್ಯಾಂಚೈಸ್ ಇಂಡಿಯಾ ಅವಾರ್ಡ್ಸ್ ೨೦೧೬ ರಲ್ಲಿ ಲಭಿಸಿದೆ.
'ಎಫ್ಬಿಬಿ ಪೀಪಲ್ ಮ್ಯಾನೇಜ್ಮೆಂಟ್ ಅಪ್ರೋಚ್'೨೦೧೭ ಪ್ರಶಸ್ತಿ ಎಸ್ಪಿಜೆಐಮ್ಆರ್ ಫ್ಯಾಮಿಲಿ ಮ್ಯಾನೇಜ್ಡ್ ಬಿಸಿನೆಸ್ ನಿಂದ ಪಡೆದಿದ್ದಾರೆ.
೭ ನೇ ವಾರ್ಷಿಕ ವಾಣಿಜ್ಯೋದ್ಯಮಿ ಭಾರತ ಪ್ರಶಸ್ತಿಗಳಲ್ಲಿ 'ಸರ್ಚ್ ಬಿಜಿನೆಸ್ನಲ್ಲಿ ವರ್ಷದ ವಾಣಿಜ್ಯೋದ್ಯಮಿ - ಎಸ್ಸಿಎಂ ಮತ್ತು ಲಾಜಿಸ್ಟಿಕ್ಸ್' ಗೆ ನಾಮನಿರ್ದೇಶನರಾಗಿದ್ದಾರೆ.

ಉಲ್ಲೇಖಗಳು

ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
೪.↑ packers-and-movers-bangalore-charges/local-relocation-charges/domestics-relocation-charges/bike-and-car-relocation-charges.
ಹರಿಪ್ರಿಯಾ

ಶ್ರುತಿ ಎಂಬ ಮೂಲ ಹೆಸರನ್ನುಳ್ಳ, ಚಲನಚಿತ್ರರಂಗದಲ್ಲಿ ಹರಿಪ್ರಿಯಾ ಎಂಬ ಹೆಸರಿನಿಂದ ಪ್ರಸಿದ್ಧರಾದ ಈಕೆ ಭಾರತೀಯ ಚಲನಚಿತ್ರ ನಟಿ ಮತ್ತು ರೂಪದರ್ಶಿ. ನಟಿಯಾಗಿ ಅವರು ದಕ್ಷಿಣ ಭಾರತೀಯ ಸಿನಿಮಾದಲ್ಲಿ ಕೆಲಸ ಮಾಡುತ್ತಿದ್ದಾರೆ.

ಆರಂಭಿಕ ಜೀವನ 
ಹರಿಪ್ರರಿಯಾ ಅವರ ಮೂಲ ಹೆಸರು ಶ್ರುತಿ. ಅವರು ಬೆಂಗಳೂರಿನಲ್ಲಿ ಜನಿಸಿದರು. ಆದರೆ ಅವರು ಚಿಕ್ಕಬಳ್ಳಾಪುರ ಪಟ್ಟಣದಲ್ಲಿ ಬೆಳೆದರು. ಅಲ್ಲಿ ಅವರು ತಮ್ಮ ವಿದ್ಯಾಭ್ಯಾಸವನ್ನು ಪೂರ್ಣಗೊಳಿಸಿದರು. ಭರತನಾಟ್ಯಂನಲ್ಲಿ ತರಬೇತಿ ಪಡೆದರು. ನಂತರ, ಅವರ ಕುಟುಂಬವು ಬೆಂಗಳೂರಿಗೆ ಸ್ಥಳಾಂತರಗೊಂಡಿತು. ಅಲ್ಲಿ ಅವರು ವಿದ್ಯಾ ಮಂದಿರ್ ಕಾಲೇಜಿನಲ್ಲಿ ತನ್ನ ಪದವಿ ಪೂರ್ವ ಶಿಕ್ಷಣ ಪೂರ್ಣಗೊಳಿಸಿದರು.

ವೃತ್ತಿಜೀವನ 
ಹರಿಪ್ರಿಯಾ ಸಾಂಸ್ಕೃತಿಕ ಕಾರ್ಯಕ್ರಮಗಳಲ್ಲಿ ಭಾಗವಹಿಸುತ್ತಿದ್ದರು. ಅವರು 12 ನೇ ತರಗತಿಯಲ್ಲಿ ಓದುತ್ತಿದ್ದಾಗ, ನಿರ್ದೇಶಕ ರಿಚರ್ಡ್ ಕ್ಯಾಸ್ಟೆಲಿನೊ ಅವರು ಸಾಂಸ್ಕೃತಿಕ ಕಾರ್ಯಕ್ರಮಗಳ ಚಿತ್ರಗಳಿಂದ ಅವಳನ್ನು ಗಮನಿಸಿದರು ಮತ್ತು ತುಳು ಚಿತ್ರ ಬಡಿ ಚಿತ್ರದಲ್ಲಿ ಸ್ತ್ರೀ ಪಾತ್ರವನ್ನು ನಟಿಸಲು ಪ್ರಸ್ತಾಪಿಸಿದರು. ಅವರು ಕನ್ನಡ ಚಿತ್ರರಂಗವನ್ನು ಮನಸುಗಳ ಮಾತು ಮಧುರ (2008) ಚಿತ್ರದ ಮೂಲಕ ಪ್ರವೇಶಿಸಿದರು. ಅದರ ನಂತರ ಅವರು ವಸಂತಕಲಾ ಚಿತ್ರದಲ್ಲಿ ಭಾಗವಹಿಸಿದ್ದರು. ರಾಜಕೀಯ ವಿಡಂಬನೆ ಕಲ್ಲಾರಾ ಸಂತೆಯಲ್ಲಿ (2009) ಅವಳ ಅಭಿನಯಕ್ಕಾಗಿ ಅವಳು ಅತ್ಯುತ್ತಮ ಕನ್ನಡ ನಟಿಗಾಗಿ ಫಿಲ್ಮ್ಫೇರ್ ನಾಮನಿರ್ದೇಶನವನ್ನು ಪಡೆದರು, ಮತ್ತು ಅವಳ ಮುಂದಿನ ಚಲನಚಿತ್ರ ಚೆಲುವೆ ನಿನ್ನೆ ನಾ ನೋಡಲು ವಿಮರ್ಶೆಗಳನ್ನು ಉತ್ತೇಜಿಸುವಂತೆ ಬಿಡುಗಡೆಯಾಯಿತು. ಕರ್ನಾಟಕದಲ್ಲಿ ಹರಪ್ರಿರಿಯಾ ಜನಪ್ರಿಯರಾದರು. 2010 ರಲ್ಲಿ, ಅವರು ಕಾನಾಗವೆಲ್ ಕಾಕಾ, ಮತ್ತು ಭೂಮಿಕಾ ಚಾವ್ಲಾ ಅವರ ತಮಿತಾ ತಕಿತಾ ಚಿತ್ರಗಳೊಂದಿಗೆ ತಮಿಳು ಮತ್ತು ತೆಲುಗು ಚಿತ್ರೋದ್ಯಮಗಳಿಗೆ ಪ್ರವೇಶಿಸಿದರು. ಅದರ ನಂತರ ತಮಿಳು ಮತ್ತು ತೆಲುಗು ಚಿತ್ರಗಳಲ್ಲಿ ಅವರು ತಮಿಳು ಭಾಷೆಯಲ್ಲಿ ಚೇರನ್ರ ಮುರಾನ್ ಮತ್ತು ತೆಲುಗು ಭಾಷೆಯಲ್ಲಿ ಪಿಲ್ಲಾ ಜಮೀನ್ದಾರರ ಮೇಲೆ ಕೆಲಸ ಮಾಡಿದರು. 2008 ರಲ್ಲಿ ನಿರ್ಮಾಣವಾದ ರಾಜಕೀಯ ನಾಟಕ ಮುಖ್ಯಮಂತ್ರಿ ಐ ಲವ್ ಯು ಚಿತ್ರದಲ್ಲಿ ನಟಿಸಿದ್ದರೂ ಅದು ಬಿಡುಗಡೆಯಾಗಲಿಲ್ಲ.

2012 ರಲ್ಲಿ, ಹರಿಪ್ರಿಯಾ ಮಲಯಾಳಂನಲ್ಲಿ ತಿರುವಂಬಾಡಿ ಥಂಪನ್ ಚಿತ್ರದೊಂದಿಗೆ ಪ್ರವೇಶಿಸಿದರು. ಅವಳ ಮೂರನೆಯ ತೆಲುಗು ಚಲನಚಿತ್ರವಾದ ಅಬ್ಬಾಯಿ ಕ್ಲಾಸ್ ಅಮ್ಮಾಯಿ ಮಾಸ್ನಲ್ಲಿ, ಅವರು ಕರೆ ಹುಡುಗಿ ಪಾತ್ರವನ್ನು ಮಾಡಿದರು ಮತ್ತು ಪಾತ್ರದಲ್ಲಿ ತೊಡಗಿಕೊಳ್ಳಲು ಅವರು ಎರಡು ವಾರಗಳ ಕಾಲ ಕಾರ್ಯಾಗಾರವನ್ನು ಮಾಡಿದರು. 2014 ರಲ್ಲಿ ಅವರು ದರೋಡೆಕೋರ ಚಿತ್ರ ಉಗ್ರಮ್ ಮೂಲಕ ಕನ್ನಡ ಚಿತ್ರರಂಗಕ್ಕೆ ಮರಳಿದರು. ದಿ ನ್ಯೂ ಇಂಡಿಯನ್ ಎಕ್ಸ್ಪ್ರೆಸ್ ಇದು "ಹರಿಪ್ರರಿಯಾ ಅವರ ಬಲವಾದ ಅಭಿನಯ, ಅವಳ ಅಭಿನಯ ಸಹಜವಾಗಿದೆ" ಎಂದು ಬರೆದಿದ್ದಾರೆ. ಈ ಚಿತ್ರವು ಒಂದು ಪ್ರಮುಖ ವಾಣಿಜ್ಯ ಯಶಸ್ಸನ್ನು ಗಳಿಸಿತು ಮತ್ತು ಅವಳು "ಕನ್ನಡ ಚಲನಚಿತ್ರಗಳಿಗೆ ಸಂವೇದನೆಯ ಪುನರಾಗಮನವನ್ನು" ಮಾಡಿದ್ದಾಳೆಂದು ಹೇಳಲಾಗಿದೆ. ತರುವಾಯ ಹೆಚ್ಚು ಕನ್ನಡ ಚಿತ್ರಗಳನ್ನು ನೀಡಿರುವ ಕಾರಣ ಉಗ್ರಮ್ "ಹರಿಪ್ರಿಯಾರಿಗೆ ಅದ್ಭುತಗಳನ್ನು ಮಾಡಿದೆ" ಎಂದು ಸಿಫಿ ಬರೆದರು. ಅವರು ದೊಡ್ಡ ಬ್ಯಾನರ್ ಚಲನಚಿತ್ರಗಳಾದ ರನ್ನಾ ಮತ್ತು ರಿಕ್ಕಿ  ಮತ್ತು ಹಾಸ್ಯ ಚಲನಚಿತ್ರ ಬುಲೆಟ್ ಬಸ್ಯಗಳನ್ನು ಒಪ್ಪಿಕೊಂಡರು. ರಿಕ್ಕಿ ಯಲ್ಲಿ ಅವಳು ನಕ್ಸಲೈಟ್ ಪಾತ್ರವನ್ನು ವಹಿಸಿದ್ದಳು, ಅದರಲ್ಲಿ ಅರ್ಧದಷ್ಟು ತೂಕವನ್ನು ಕಳೆದುಕೊಳ್ಳಲು ಅವಳಿಗೆ ಸೂಚನೆ ನೀಡಲಾಗಿತ್ತು. ಅವರು ಉಗ್ರಮ್ ಗಿಂತಲೂ ಮೊದಲು ಸಹಿ ಹಾಕಿದ ಚಿತ್ರ ರಣತಂತ್ರದ ಚಿತ್ರೀಕರಣವನ್ನು ಪೂರ್ಣಗೊಳಿಸಿದ್ದಾರೆ.

ಉಗ್ರಮ್ ನಂತರ ಹರಿಪ್ರಿಯ ಅವರ ಮುಂದಿನ ಬಿಡುಗಡೆಯು ಗಲಾಟಾ ಆಗಿತ್ತು. ತಮಿಳಿನಲ್ಲಿ, ಅವರ ವಾರಾಯ್ಯ ವೆನ್ನಿಲಾವ್ ಬರುತ್ತಿದೆ. ಆಕೆಯ ಮುಂದಿನ ತೆಲುಗು ಬಿಡುಗಡೆಯಾದ ಈ ವಾರ್ಷಮ್ ಸಕ್ಷಿಗದಲ್ಲಿ ಅವಳು ಸೀತಾ ಮಹಾಲಕ್ಷ್ಮಿ ಪಾತ್ರವನ್ನು ನಿರ್ವಹಿಸಿದ್ದಳು. ಆಕೆ ಮಲಯಾಳಂ ಚಿತ್ರವಾದ ಭದ್ರಾಸನಮ್ಗೆ ಸಹಿ ಹಾಕಿದ್ದಾರೆಂದು ವರದಿಯಾಗಿದೆ. ಇದು ಜನಪ್ರಿಯ ಆನಂದಭದ್ರಂನ ಉತ್ತರಭಾಗವಾಗಿದ್ದು, ವೈದ್ಯಕೀಯ ಕಾಲೇಜು ವಿದ್ಯಾರ್ಥಿಯಾಗಿದ್ದ ಏರ್ ಹೊಸ್ಟೆಸ್ ಪಾತ್ರವನ್ನು ಅವರು ನಟಿಸುತ್ತಿದ್ದರು.

ಚಲನಚಿತ್ರಗಳ ಪಟ್ಟಿ

ಉಲ್ಲೇಖಗಳು
ತಾನ್ಯ ದುಬಾಶ್

ಪೂರ್ಣ ಹೆಸರು ತಾನ್ಯಾ ಅರವಿಂದ ದುಬಾಶ್. ಇವರು ಕೈಗಾರಿಕೋದ್ಯಮಿ ಆದಿ ಗೋದ್ರೆಜ್ ಅವರ ಹಿರಿಯ  ಪುತ್ರಿ. ತಾನ್ಯಾ ಅವರು ಗೋದ್ರೇಜ‍್ ಗ್ರೂಪಿನ ಕಾರ್ಯನಿರ್ವಾಕ ನಿರ್ದೇಶಕರು ಮತ್ತು ಮುಖ್ಯ ಬ್ರಾಂಡ್ ಅಧಿಕಾರಿಯಾಗಿದ್ದಾರೆ. ಪ್ರಸ್ತುತ ಇವರು  ಗ್ರಾಹಕರ ಗೋದ್ರೆಜ್ ಉತ್ಪನ್ನಗಳು ಲಿಮಿಟೆಡ್ ಅಗ್ರೋವೆಟ್ ಲಿಮಿಟೆಡ್,ಗೋದ್ರೆಜ್ ನೇಚರ್ ಬ್ಯಾಸ್ಕೆಟ್ನ ಅಧ್ಯಕ್ಷೆ. ಅವರು ಭಾರತೀಯ ಮಹಿಳಾ ಬ್ಯಾಂಕ್ ಮತ್ತು ಬ್ರೌನ್ ವಿಶ್ವವಿದ್ಯಾಲಯದ ಟ್ರಸ್ಟೀ ಸದಸ್ಯರಾಗಿದ್ದಾರೆ.

ಶಿಕ್ಷಣ
ತಾನ್ಯಾ ದುಬಾಶ್ ಎ ಬಿ. ಬ್ರೌನ್ ಯೂನಿವರ್ಸಿಟಿಯಿಂದ ಅರ್ಥಶಾಸ್ತ್ರ ಮತ್ತು ರಾಜನೀತಿ ಕಮ್ ಲಾಡ್ ಪದವಿ ಮತ್ತು ದಿ ಕ್ಯಾಥೆಡ್ರಲ್ & ಜಾನ್ ಕಾನನ್ ಸ್ಕೂಲ್ ಮತ್ತು ಹಾರ್ವರ್ಡ್ ಬಿಜಿನೆಸ್ ಸ್ಕೂಲ್ನ ಹಳೆಯ ವಿದ್ಯಾರ್ಥ. ೨೦೦೭ ರಲ್ಲಿ ಯಂಗ್ ಗ್ಲೋಬಲ್ ಲೀಡರ್ ಆಗಿ ಅವರು ವಿಶ್ವ ಆರ್ಥಿಕ ವೇದಿಕೆಯಿಂದ ಗುರುತಿಸಲ್ಪಟ್ಟರು.

ಗೋದ್ರೆಜ್ ಗ್ರೂಪ್ನಲ್ಲಿ ವೃತ್ತಿಜೀವನ
ತಾನ್ಯಾ ದುಬಶ್ ಗೋದ್ರೆಜ್ ಇಂಡಸ್ಟ್ರೀಸ್ ಲಿಮಿಟೆಡ್ನ ಕಾರ್ಯನಿರ್ವಾಹಕ ನಿರ್ದೇಶಕ ಮತ್ತು ಮುಖ್ಯ ಬ್ರಾಂಡ್ ಅಧಿಕಾರಿ ಆಗಿ ಕಾರ್ಯನಿರ್ವಹಿಸುತ್ತಿದ್ದಾರೆ.ಮತ್ತು ಗೋದ್ರೆಜ್ ಮಾಸ್ಟರ್ ಗ್ರಾಂಡ್ನ ಅಭಿವೃದ್ಧಿ ಹೊಂದುವ ಸ್ಟ್ರಾಟೆಜಿಕ್ ಮಾರ್ಕೆಟಿಂಗ್ ಗ್ರೂಪ್ನ ನಾಯಕತ್ವವನ್ನು ಒಳಗೊಂಡಿರುವ ಗೋದ್ರೆಜ್ ಗ್ರೂಪ್ನ ಮಾರ್ಕೆಟಿಂಗ್ ಕಾರ್ಯಕ್ಕೆ ಕಾರಣವಾಗಿದೆ.ಅವರು ಪ್ರಸ್ತುತ ನೇಚರ್ಸ್ ಬಾಸ್ಕೆಟ್ ಲಿಮಿಟೆಡ್ನ ಅಧ್ಯಕ್ಷ ಮತ್ತು ಗೋದ್ರೆಜ್ ರಿಮೋಟ್ ಸರ್ವಿಸಸ್ ಲಿಮಿಟೆಡ್ನ ನಿರ್ದೇಶಕರಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ.ಮತ್ತು ಎನ್ಸೆಂಬಲ್ ಹೋಲ್ಡಿಂಗ್ಸ್ & ಫೈನಾನ್ಸ್ ಲಿಮಿಟೆಡ್. ಅವರು ಗೋದ್ರೆಜ್ ಇಂಡಸ್ಟ್ರೀಸ್ ಲಿಮಿಟೆಡ್, ಗೋದ್ರೆಜ್ ಕನ್ಸ್ಯೂಮರ್ ಪ್ರಾಡಕ್ಟ್ಸ್ ಲಿಮಿಟೆಡ್ ಮತ್ತು ಗೋದ್ರೆಜ್ ಅಗ್ರೋವೆಟ್ ಲಿಮಿಟೆಡ್

ಇತರ ಮಂಡಳಿಗಳು ಮತ್ತು ಸಮಿತಿಗಳು
ತನ್ಯಾ ಅವರು ಬ್ರೌನ್ ಇಂಡಿಯಾ ಸಲಹಾ ಸಮಿತಿಯ ಸದಸ್ಯರು ಮತ್ತು ವ್ಯಾಟ್ಸನ್ ಇನ್ಸ್ಟಿಟ್ಯೂಟ್ ಬೋರ್ಡ್ ಆಫ್ ಮೇಲ್ವಿಚಾರಕರ ಮೇಲೆ ಬ್ರೌನ್ ವಿಶ್ವವಿದ್ಯಾನಿಲಯದ ಓರ್ವ ಟ್ರಸ್ಟಿ ಆಗಿದ್ದಾರೆ. ಇವರು ೨೦೧೩ ಮತ್ತು ಮೇ ೨೦೧೫ ರಲ್ಲಿ ಭಾರತೀಯ ಮಹಿಳಾ ಬ್ಯಾಂಕಿನ ಸದಸ್ಯರು ಆಗಿದ್ದರು.

ವೈಯಕ್ತಿಕ ಜೀವನ
ತಾನ್ಯಾ ಅವರು 'ಅರವಿಂದ್ ದುಬಾಶ್ ಎಂಬ ಉದ್ಯಮಿಯನ್ನು  ವಿವಾಹವಾಗಿದ್ದು ಪ್ರಸ್ತುತ ತಮ್ಮ ಇಬ್ಬರು ಮಕ್ಕಳೊಂದಿಗೆ ಮುಂಬೈನಲ್ಲಿ ವಾಸವಾಗಿದ್ದಾರೆ..

ಉಲ್ಲೇಖಗಳು

ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ಭಾರತೀಯ ಉದ್ಯಮಿಗಳು
ಹ್ಯಾಕರ್ ನ್ಯೂಸ್

ಹ್ಯಾಕರ್ ನ್ಯೂಸ್ ಕಂಪ್ಯೂಟರ್ ವಿಜ್ಞಾನ ಮತ್ತು ಉದ್ಯಮಶೀಲತೆಯ ಸುದ್ದಿತಾಣವಾಗಿದೆ.ಇದನ್ನು ಪಾಲ್ ಗ್ರಹಾಂರ ಬಂಡವಾಳ ನಿಧಿ ಮತ್ತು ಆರಂಭಿಕ-ಉದ್ಯಮಶೀಲತೆಯ ಇನ್ಕ್ಯುಬೇಟರ್, ವೈ-ಕಾಂಬಿನೇಟರ್ ಸಂಸ್ಥೆ ನಿರ್ವಹಿಸುತ್ತದೆ. ಇಲ್ಲಿಗೆ ಸುದ್ದಿಗಳನ್ನು ಯಾವುದೇ ವ್ಯಕ್ತಿ ಸಲ್ಲಿಕೆ ಮಾಡಬಹುದು. ಸುದ್ದಿ ಬಗೆ "ಬೌದ್ಧಿಕ ಕುತೂಹಲವನ್ನು ತಣಿಸುವ, ಯಾವುದಾದರೂ ವಿಷಯದ ಬಗ್ಗೆ ಇರಲಿ" ಎಂಬುದು.

ಇತಿಹಾಸ
ಫೆಬ್ರವರಿ ೨೦೦೭ರಲ್ಲಿ ಈ ಸುದ್ದಿತಾಣವನ್ನು ಪಾಲ್ ಗ್ರಹಾಂ ಶುರು ಮಾಡಿದರು.
ಡಾಟ್. ಕಾಂ ಹಿಂಜರಿತದ ನಂತರ ನವೋದ್ಯಮಕ್ಕೆ ಬಂಡವಾಳ ಹೂಡುವ ಮೂಲಧನ ಪ್ರವರ್ತಕರ ಬಗ್ಗೆ ಅಮೇರಿಕೆಯ ಸಿಲಿಕಾನ್ ವ್ಯಾಲಿಯಲ್ಲಿ ಕೊಂಚ ಹೊಯ್ದಾಟವಿತ್ತು. ಇದನ್ನು ನಿವಾರಿಸಲೋಸುಗ ಮತ್ತು ಉದ್ಯಮಶೀಲತೆಯನ್ನು ಹೆಚ್ಚು ಜನಪ್ರಿಯಗೊಳಿಸಲು ಹ್ಯಾಕರ್ ನ್ಯೂಸ್ ಜಾಲತಾಣವನ್ನು ಶುರುಗೈದ್ದಿದಾಗಿ ಪಾಲ್ ಗ್ರಹಾಂ ಹೇಳಿಕೊಂಡಿದ್ದಾರೆ. ಚಿಲ್ಲರೆ ಅಂಗಡಿಗಳಿಗೆ ವೆಬ್ ಜಾಲತಾಣವನ್ನು ರೂಪಿಸುವ ತಮ್ಮ ಸಂಸ್ಥೆಯನ್ನು ಯಾಹೂ ಕಂಪನಿಗೆ ಯಾಹೂ ಸ್ಟೋರ್ಸ್  ತಮ್ಮ ಕಂಪನಿಯನ್ನು  ಮಾರಿದ ನಂತರ ಗ್ರಹಾಂ ಹ್ಯಾಕರ್ ನ್ಯೂಜ಼್‌ ತಮ್ಮ ಬದುಕಿನ ಮುಖ್ಯ ಘಟ್ಟ ಎಂದು ಬಣ್ಣಿಸುತ್ತಾರೆ.

ಕಮ್ಯೂನಿಟಿ ಅರ್ಥಾತ್ ಜನರ ನಡುವಣ ಪರಸ್ಪರ ಸಂಪರ್ಕಕ್ಕೆ ಒತ್ತು ನೀಡುವಂತೆ ಆರಂಭಿಸಿದ ಯೋಜನೆಯ ಅನ್ವಯ ಹ್ಯಾಕರ್ ನ್ಯೂಜ಼್‌ ಬಹು ಬೇಗ ಜನಪ್ರಿಯವಾಯಿತು. ನವ-ಉದ್ಯಮದ ಬಗ್ಗೆ, ವಿಚಾರಶೀಲತೆಯ ಬಗ್ಗೆ ಮತ್ತು ಕಂಪ್ಯೂಟರ್/ಇಂಟರ್ನೆಟ್ ಸಂಬಂಧಿತ ಮಾಹಿತಿಯ ವಿನಿಮಯ-ವಿಮರ್ಶೆ-ಚರ್ಚೆ ಇವುಗಳಿಗೆ ಮೊದಲ ತಾಣವಾಗಿ ಹ್ಯಾಕರ್ ನ್ಯೂಸ್ ಹೆಸರಾಯಿತು 
೨೦೧೩ರ ಹೊತ್ತಿಗೆ ದಿನವಹಿ ೨ ಲಕ್ಷಕ್ಕೂ ಹೆಚ್ಚಿನ ಮಂದಿ ಹ್ಯಾಕರ್ ನ್ಯೂಸ್ ಜಾಲತಾಣಕ್ಕೆ ಭೇಟಿ ನೀಡಿ, ಮಾಹಿತಿ ವಿನಿಮಯ ಮಾಡೀಕೊಳ್ಳುತ್ತಿದ್ದರು. ೨೦೧೭ರ ಹೊತ್ತಿಗೆ ಇದು ದಿನಕ್ಕೆ ೧೬ ಲಕ್ಷ ಮಂದಿಗೆ ಏರಿತು.
 ಆರಂಭದಲ್ಲಿ ಇದನ್ನು ಸ್ಟಾರ್ಟ್ ಅಪ್ ನ್ಯೂಸ್ ಅಥವಾ ಕೆಲವೊಮ್ಮೆ ನ್ಯೂಸ್ ಎಂದು ಕರೆಯಲಾಗುತ್ತಿತ್ತು. ಆಗಸ್ಟ್ ೧೪, ೨೦೦೭ ರಂದು, ಅದರ ಪ್ರಸಕ್ತ ಹೆಸರಿನಿಂದ ಅಂದರೆ, ಹ್ಯಾಕರ್ ನ್ಯೂಸ್ ಎಂದು ಹೆಸರು ಬದಲಿಸಲಾಯಿತು.  ಇದು ಗ್ರಹಾಂ ಸ್ವತಃ ಸಹ-ಅಭಿವೃದ್ಧಿ ಪಡಿಸಿದ ಆರ್ಕ್ ಪ್ರೊಗ್ರಾಮಿಂಗ್ ಭಾಷೆಯ ನೈಜ-ಪ್ರಪಂಚದ ಅನ್ವಯಿಕೆಯಾಗಿ ಗಣನೆಗೆ ಬಂತು.ಗ್ರಹಾಂ ಇದನ್ನು ತನ್ನ ಕಂಪೆನಿ ವೈ ಕಾಂಬಿನೇಟರ್ ಯೋಜನೆಯಂತೆ ಅಭಿವೃದ್ದಿ ಪಡಿಸಿದರು

ಮಾರ್ಚ್ 2014 ರ ಕೊನೆಯಲ್ಲಿ, ಗ್ರಹಾಂ ವೈ ಕಾಂಬಿನೇಟರ್ನಲ್ಲಿ ಅವರ ನಾಯಕತ್ವ ಪಾತ್ರದಿಂದ ಹೊರಬಂದರು, ಹ್ಯಾಕರ್ ನ್ಯೂಸ್ ಆಡಳಿತವನ್ನು ಇತರ ಸಿಬ್ಬಂದಿಗಳ ಕೈಗಿತ್ತರು.

ದೃಷ್ಟಿ, ಅಭ್ಯಾಸಗಳು, ಮತ್ತು ವಿಮರ್ಶೆ
೨೦೦೭ರ ಹೊತ್ತಿಗೆ ಹ್ಯಾಕರ್ ನ್ಯೂಸ್ ನ ಪ್ರಮುಖ ಉದ್ದೇಶವು ರೆಡ್ಡಿಟ್ ನಂತೆ ಸಮುದಾಯವನ್ನು  ರಚಿಸುವುದು ಆಗಿತ್ತು. 
ಆದಾಗ್ಯೂ, ಹೊಸ ಬಳಕೆದಾರರಿಗೆ ತಕ್ಷಣವೇ ಅಪ್-ಮತ ಮತ್ತು ಡೌನ್-ಮತ ವಿಷಯಗಳೆರಡೂ ರೆಡ್ಡಿಟ್ಗಿಂತ ಭಿನ್ನವಾಗಿದೆ. ಉದ್ದಹರಣೆಗೆ, ನ್ಯೂಸ್ ಬಳಕೆದಾರರು 501 "ಕರ್ಮ" ಪಾಯಿಂಟ್ಗಳನ್ನು ಸಂಗ್ರಹಿಸುವುದಕ್ಕಿಂತ ಮುನ್ನ ಡೌನ್-ಮತ ಹಾಕಲು  ಅನುಮತಿಸುವುದಿಲ್ಲ.  ಕರ್ಮ ಪಾಯಿಂಟ್ಗಳು ನೀಡಿದ ಬಳಕೆದಾರರ ವಿಷಯವು ಡೌನ್ವೊಟ್ಗಳ ಸಂಖ್ಯೆಯನ್ನು ಕಡಿಮೆಗೊಳಿಸಿದ ಅಪ್-ಮತಗಳ ಸಂಖ್ಯೆಯೆಂದು ಲೆಕ್ಕಹಾಕಲಾಗುತ್ತದೆ. [2] ಅದೇ ರೀತಿ ಈ ಮಾಹಿತಿ ತಪ್ಪು ಎಂದು ಹೇಳುವ ಫ್ಳಾಗ್ ಅನ್ನು ಮಾಡಲು ಬಳಕೆದಾರನು 30 ಕರ್ಮ  ಪಾಯಿಂಟ್ ಗಳನ್ನು ಪಡೆವ ಮುನ್ನ ಅನುಮತಿ ಇರುವುದಿಲ್ಲ.. 

ಒಂದು ಸಮುದಾಯದಲ್ಲಿ ಬುದ್ಧಿವಂತ ಪ್ರವಚನಗಳ ಸಾಮಾನ್ಯ ಕುಸಿತವನ್ನು ಉಂಟುಮಾಡುವ ಪ್ರಕ್ರಿಯೆಗೆ ಎಟರ್ನಲ್ ಸೆಪ್ಟೆಂಬರ್ ಎನ್ನುತ್ತಾರೆ.  ಅದನ್ನು ತಪ್ಪಿಸಲು, ಗ್ರಹಾಂ,  ಜಾಲತಾಣದಲ್ಲಿ ಸ್ವಯಂಚಾಲಿತವಾಗಿ  ದುರುದ್ದೇಶಪೂರ್ವಕ ಹೇಳಿಕೆ ಮತ್ತು ಸ್ಪ್ಯಾಮ್ ಡಿಟೆಕ್ಟರ್ಗಳನ್ನು ಒಳಗೊಂಡ ಸುದ್ದಿಗಳನ್ನು ನಿಯಂತ್ರಿಸುವಲ್ಲಿ ಸಕ್ರಿಯವಾದ ತಂತ್ರಜ್ಞಾನವನ್ನು ಹೊಂದಿದೆ. ಬಳಕೆದಾರರಿಗೆ ತಿಳಿಯದಿರುವಂತಹ ಬಳಕೆದಾರರ ಪೋಸ್ಟ್ಗಳನ್ನು ನಿಲ್ಲಿಸುವ ನಿಟ್ಟಿನಲ್ಲಿ ಇದು ರಹಸ್ಯ ನಿಷೇಧವನ್ನು ಸಹ ಮಾಡುತ್ತದೆ.

2013 TechCrunch ಲೇಖನವೊಂದರ ಪ್ರಕಾರ: "ಹ್ಯಾಮರ್ ನ್ಯೂಸ್ ಜಾಲತಾಣವು ವೈ ಕಾಂಬಿನೇಟರ್ ಉದ್ಯಮಗಳ ಬಗ್ಗೆ ಕಥೆಗಳನ್ನು ಹೊಂದಿರುವ ಕಡೆಗೆ ಪಕ್ಷಪಾತವನ್ನು ಹೊಂದಿದೆ ಎಂದು ಆರೋಪಿಸಿದೆ.ಆದರೆ ಅಂತಹ ಪಕ್ಷಪಾತವಿಲ್ಲ ಎಂದು ಗ್ರಹಾಂ ಅವರು ಹೇಳುತ್ತಾರೆ.  ಗ್ರಹಾಂ ಅವರು ಪಕ್ಷಪಾತ ಅಥವಾ ಸೆನ್ಸಾರ್ ಮಾಡಲಾದ ಬಳಕೆದಾರರ ಪೂರ್ವಗ್ರಹಗಳು ಇವು ಎಂದು ಬಣ್ಣಿಸುತ್ತಾರೆ."

ಉಲ್ಲೇಖಗಳು

ಹೊರಗಿನ ಕೊಂಡಿಗಳು
ಕೋಲಿ ಸಿಬ್ಬರ್

ಕೋಲಿ ಸಿಬ್ಬರ್ (6 ನವೆಂಬರ್ 1671 - 11 ಡಿಸೆಂಬರ್ 1757) ಒಬ್ಬ ಇಂಗ್ಲಿಷ್ ನಟ-ನಿರ್ವಾಹಕ, ನಾಟಕಕಾರ ಮತ್ತು ಕವಿ ಪ್ರಶಸ್ತಿ ವಿಜೇತರಾಗಿದ್ದರು. ಅವರ ವರ್ಣಮಯ ಆತ್ಮಚರಿತ್ರೆ ಅಪಾಲಜಿ ಫಾರ್ ದಿ ಲೈಫ್ ಆಫ್ ಕೋಲಿ ಸಿಬ್ಬರ್ (1740) ತನ್ನ ಜೀವನವನ್ನು ವೈಯಕ್ತಿಕ, ಉಪಾಖ್ಯಾನ ಮತ್ತು ಹಬ್ಬುವ ಶೈಲಿಯಲ್ಲಿ ವಿವರಿಸುತ್ತದೆ.ಡ್ರುರಿ ಲೇನ್ನಲ್ಲಿ ತನ್ನ ಸ್ವಂತ ಕಂಪನಿಗೆ 25 ನಾಟಕಗಳನ್ನು ಅವರು ಬರೆದರು, ಅವುಗಳಲ್ಲಿ ಅರ್ಧದಷ್ಟು ವಿವಿಧ ಮೂಲಗಳಿಂದ ಅಳವಡಿಸಲ್ಪಟ್ಟಿವೆ, ಇದು "ಶಿಲುಬೆಗೇರಿಸಿದ ಮೋಲಿಯೆರ್ [ಮತ್ತು] ಅದೃಷ್ಟಹೀನ ಷೇಕ್ಸ್ಪಿಯರ್" ನ "ಶೋಚನೀಯ ಮೃದುಗೊಳಿಸುವಿಕೆ" ಯನ್ನು ವಿಮರ್ಶಿಸಲು ರಾಬರ್ಟ್ ಲೋವೆ ಮತ್ತು ಅಲೆಕ್ಸಾಂಡರ್ ಪೋಪ್ರನ್ನು ಇತರರಲ್ಲಿ ದಾರಿ ಮಾಡಿಕೊಟ್ಟಿತು.ಅವರು ತಮ್ಮನ್ನು ಮೊದಲ ಮತ್ತು ಅಗ್ರಗಣ್ಯ ನಟ ಎಂದು ಪರಿಗಣಿಸಿದರು ಮತ್ತು ಹಾಸ್ಯಮಯ ಫಾಪ್ ಭಾಗಗಳಲ್ಲಿ ಹೆಚ್ಚಿನ ಯಶಸ್ಸನ್ನು ಹೊಂದಿದ್ದರು, ಆದರೆ ದುರಂತ ನಟನಾಗಿ ಅವನು ನಿರಂತರವಾಗಿ ಹಾಸ್ಯಾಸ್ಪದವಾಗಿದ್ದನು.ಸಿಬ್ಬರ್ ಅವರ ಕಟುವಾದ, ಬಹಿರ್ಮುಖಿಯಾದ ವ್ಯಕ್ತಿತ್ವವು ಅವರ ಸಮಕಾಲೀನರೊಂದಿಗೆ ಚೆನ್ನಾಗಿ ಕುಳಿತುಕೊಳ್ಳಲಿಲ್ಲ ಮತ್ತು ಅವರು ರುಚಿಲ್ಲದ ನಾಟಕೀಯ ನಿರ್ಮಾಣಗಳು, ಮೋಸದ ವ್ಯವಹಾರ ವಿಧಾನಗಳು ಮತ್ತು ಸಾಮಾಜಿಕ ಮತ್ತು ರಾಜಕೀಯ ಅವಕಾಶವಾದಿಗಳ ಬಗ್ಗೆ ಹೆಚ್ಚಾಗಿ ಆರೋಪಿಸಿದರು, ಅದು ಅವರಿಗೆ ಉತ್ತಮವಾದ ಕವಿಗಳಿಗಿಂತಲೂ ಲಾಭದಾಯಕತೆಯನ್ನು ಪಡೆದಿತ್ತು ಎಂದು ಭಾವಿಸಲಾಗಿತ್ತು. ಅವನು ಅಲೆಕ್ಸಾಂಡರ್ ಪೋಪ್ನ ವಿಡಂಬನಾತ್ಮಕ ಕವಿತೆ ದಿ ಡನ್ಸಿಯಾಡ್ ಎಂಬ ಮುಖ್ಯ ಗುರಿಯಾದ ಮುಖ್ಯಸ್ಥನಾದ ಡನ್ಸೆ ಆಗಿದ್ದಾಗ ಅವಮಾನಕರ ಖ್ಯಾತಿಗೆ ಏರಿತು.

ಸಿಬರ್ ಅವರ ಕವಿತೆಯ ಕೆಲಸವು ಅವನ ಸಮಯದಲ್ಲಿ ಅಸಭ್ಯವಾಗಿತ್ತು ಮತ್ತು ಕಳಪೆಯಾಗಿರುವುದಕ್ಕೆ ಮಾತ್ರ ನೆನಪಿಸಿಕೊಳ್ಳಲ್ಪಟ್ಟಿದೆ.ಬ್ರಿಟಿಷ್ ರಂಗಭೂಮಿಯ ಇತಿಹಾಸದಲ್ಲಿ ಅವರ ಮಹತ್ವವು 18 ನೇ ಶತಮಾನದ ಆರಂಭದ ಅಭಿರುಚಿ ಮತ್ತು ಸಿದ್ಧಾಂತದ ವಿಕಾಸದ ದಾಖಲೆಗಳು ಮತ್ತು ಅವನ ಆತ್ಮಚರಿತ್ರೆಯ ಮೌಲ್ಯದ ಮೇಲೆ ಅವರ ಎರಡು ಹಾಸ್ಯದ ಆಸಕ್ತಿಯ ಮೇಲೆ, ನಟ-ವ್ಯವಸ್ಥಾಪಕರ ದೀರ್ಘವಾದ ರೇಖೆಯಲ್ಲಿ ಮೊದಲನೆಯದು ಎಂಬಲ್ಲಿ  ಒಂದು ಐತಿಹಾಸಿಕ ಮೂಲವಾಗಿ ನಿಲ್ಲುತ್ತದೆ.

ಜೀವನ
ಸಿಂಬರ್ ಲಂಡನ್ನ ಬ್ಲೂಮ್ಸ್ಬರಿಯಲ್ಲಿ ಸೌತಾಂಪ್ಟನ್ ಸ್ಟ್ರೀಟ್ನಲ್ಲಿ ಜನಿಸಿದರು. ಅವರು ಡೆನ್ಮಾರ್ಕ್ನ ಮೂಲದ ಶಿಲ್ಪಿ. ಸೈಯಸ್ ಗೇಬ್ರಿಯಲ್ ಸಿಬ್ಬರ್ನ ಹಿರಿಯ ಮಗನಾಗಿದ್ದರು,ಅವನ ತಾಯಿ, ಜೇನ್ ನೀ ಕೋಲಿ, ಗ್ಲಾಸ್ಟನ್, ರಟ್ಲ್ಯಾಂಡ್ನಿಂದ ಜೆಂಟರಿ ಕುಟುಂಬದವರಾಗಿದ್ದರು. 1682 ರಿಂದ 16 ನೇ ವಯಸ್ಸಿನವರೆಗೂ ಅವರು ಕಿಂಗ್ಸ್ ಸ್ಕೂಲ್, ಗ್ರಂಥಮ್ನಲ್ಲಿ ವಿದ್ಯಾಭ್ಯಾಸ ಮಾಡಿದರು, ಆದರೆ ವಿಂಚೆಸ್ಟರ್ ಅವರ ವಿಲಿಯಮ್ನ ಸ್ಥಾಪಕರಾಗಿದ್ದ ವಿಂಚೆಸ್ಟರ್ ಕಾಲೇಜಿನಲ್ಲಿ ಸ್ಥಾನ ಗಳಿಸುವಲ್ಲಿ ವಿಫಲರಾದರು. 1688 ರಲ್ಲಿ, ಅವರು ತಮ್ಮ ತಂದೆಯ ಪೋಷಕರಾದ ಲಾರ್ಡ್ ಡೆವೊನ್ಶೈರ್ನ ಸೇವೆಗೆ ಸೇರಿದರು, ಅವರು ಗ್ಲೋರಿಯಸ್ ರೆವಲ್ಯೂಷನ್ನ ಪ್ರಮುಖ ಬೆಂಬಲಿಗರಾಗಿದ್ದರು.ಕ್ರಾಂತಿಯ ನಂತರ ಮತ್ತು ಲಂಡನ್ನಲ್ಲಿ ಸಡಿಲವಾದ ಅಂತ್ಯದಲ್ಲಿ, ಅವರು ವೇದಿಕೆಯತ್ತ ಆಕರ್ಷಿತರಾದರು ಮತ್ತು 1690 ರಲ್ಲಿ ಥಾಮಸ್ ಬೆಟರ್ಟನ್ ಅವರ ಯುನೈಟೆಡ್ ಕಂಪನಿಯಲ್ಲಿ ಡ್ರುರಿ ಲೇನ್ ಥಿಯೇಟರ್ನಲ್ಲಿ ನಟನಾಗಿ ಕೆಲಸ ಆರಂಭಿಸಿದರು.ಸಿಬ್ಬರ್ ಮತ್ತು ಕ್ಯಾಥರೀನ್ 1694 ಮತ್ತು 1713 ರ ನಡುವೆ  12 ಮಕ್ಕಳನ್ನು ಹೊಂದಿದ್ದರು. ಆರು ಬಾಲ್ಯದಲ್ಲಿಯೇ ಮರಣಹೊಂದಿದವು, ಮತ್ತು ಉಳಿದಿರುವ ಹೆಚ್ಚಿನ ಮಕ್ಕಳು ತಮ್ಮ ಇಚ್ಛೆಯಲ್ಲೇ ಕಡಿಮೆ ಮಂದಿಯನ್ನು ಪಡೆದರು. ಹಿರಿಯ ಬದುಕಿರುವ ಮಗಳು ಕ್ಯಾಥರೀನ್, ಕರ್ನಲ್ ಜೇಮ್ಸ್ ಬ್ರೌನ್ರನ್ನು ವಿವಾಹವಾದರು. ಮತ್ತು 1734 ರಲ್ಲಿ ಹೆಂಡತಿಯ ಮರಣದ ನಂತರ ವಯಸ್ಸಾದ ಸಿಬೆರ್ನನ್ನು ನೋಡಿಕೊಂಡರು . ತನ್ನ ಎಸ್ಟೇಟ್ನ ಬಹುಪಾಲು ತನ್ನ ಸಾವಿನ ಸಮಯದಲ್ಲಿ ಅವಳು ತಕ್ಕಂತೆ ಪ್ರತಿ ಫಲವನ್ನು ಪಡೆದರು.ಅವರ ಮಧ್ಯಮ ಮಗಳು  ಅನ್ನಿ ಮತ್ತು ಎಲಿಜಬೆತ್, ವ್ಯವಹಾರಕ್ಕೆ ಬಂದರು.ಅನ್ನಿಗೆ ಉತ್ತಮ ಅಂಗಡಿಗಳು ಮತ್ತು ಆಹಾರಗಳನ್ನು ಮಾರಾಟ ಮಾಡಿದ್ದ ಒಂದು ಅಂಗಡಿಯನ್ನು ಹೊಂದ್ದಿದ್ದರು  ಮತ್ತು ಜಾನ್ ಬೌಲ್ಟ್ಬಿ ಅವರನ್ನು ವಿವಾಹವಾದರು.ಗ್ರೇಸ್ ಇನ್ ಸಮೀಪದ ಎಲಿಜಬೆತ್ ರೆಸ್ಟಾರೆಂಟ್ ಅನ್ನು ಹೊಂದಿತ್ತು ಮತ್ತು ಮೊದಲು ಡಾಸನ್ ಬ್ರೆಟ್ಳನ್ನು ವಿವಾಹವಾದರು ಮತ್ತು ಎರಡನೆಯದಾಗಿ (ಬ್ರೆಟ್ರ ಮರಣದ ನಂತರ) ಜೋಸೆಫ್ ಮಾರ್ಪಿಲ್ಸ್. ರನ್ನು ಮದುವೆಯಾದರು . ಪ್ರೌಢಾವಸ್ಥೆಗೆ ತಲುಪಲು ಅವರ ಏಕೈಕ ಪುತ್ರ ಥಿಯೋಫಿಲಸ್ ಡ್ರುರಿ ಲೇನ್ನಲ್ಲಿ ನಟರಾದರು, ಮತ್ತು ಅವನ ಹಗರಣದ ಖಾಸಗಿ ಜೀವನದಿಂದಾಗಿ ಅವನ ತಂದೆಗೆ ಕಿರಿಕಿರಿಯುಂಟುಮಾಡಿದರು

Further reading

ಬಾಹ್ಯ ಕೊಂಡಿಗಳು

ಉಲ್ಲೇಖಗಳು 

ಇಂಗ್ಲೀಷ್ ಪುರುಷ ಕವಿಗಳು
ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಯ ಅತ್ಯುತ್ತಮ ಬಾಲನಟ ಪ್ರಶಸ್ತಿ

ಜಂಟಿ ಪ್ರಶಸ್ತಿ
ಅಯ್ಯಪ್ಪ ದೊರೆ

ಅಯ್ಯಪ್ಪ ದೊರೆಯವರು ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳ ತಾಲೂಕಿನ ಸರೂರ ಗ್ರಾಮದವರಾದ ಅವರು ಶಿಕ್ಷಣ ತಜ್ಞರಾಗಿದ್ದರು.

ವಿದ್ಯಾಭ್ಯಾಸ

ಪ್ರಾಥಮಿಕ ಶಿಕ್ಷಣವನ್ನು ಸರೂರ ಗ್ರಾಮದಲ್ಲಿ ಮುಗಿಸಿ, ಪ್ರೌಢ ಶಾಲಾ ವಿದ್ಯಾಭ್ಯಾಸವನ್ನು ಬಾಗಲಕೋಟ ಜಿಲ್ಲೆಯ ಹಳ್ಳೂರಿನಲ್ಲಿ ಪೂರೈಸಿ ನಂತರ ಕಾಲೇಜು ವಿದ್ಯಾಭ್ಯಾಸಕ್ಕಾಗಿ ಬೆಂಗಳೂರು ಸೇರಿದರು.

ಗ್ರಾಮೀಣಾಭಿವೃದ್ಧಿ, ಗ್ರಂಥಾಲಯ, ಮಾಹಿತಿ ವಿಜ್ಞಾನ ಮತ್ತು ವಾಣಿಜ್ಯ ವಿಭಾಗಗಳಲ್ಲಿ ಸ್ನಾತಕೋತ್ತರ ಪದವಿ ಪಡೆದಿದ್ದಾರೆ. ವ್ಯವಹಾರ ನಿರ್ವಹಣೆಯಲ್ಲಿ ಡಾಕ್ಟರೇಟ್ ಗಳಿಸಿದ್ದಾರೆ.

ಬೆಂಗಳೂರು ವಿಶ್ವವಿದ್ಯಾಲಯದ ಕಾರ್ಯದರ್ಶಿ ಮತ್ತು ಸಿಂಡಿಕೇಟ್ ಸದಸ್ಯರಾಗಿ ಕೂಡಾ ಕಾರ್ಯನಿರ್ವಹಿಸಿದ್ದರು. ಎನ್ ಸಿಸಿ ಮತ್ತು ಆರ್ಮಿ ಅಟ್ಯಾಚ್ಮೆಂಟ್ ಟ್ರಕಿಂಗ್ ನಲ್ಲಿ ಚಿನ್ನದ ಪದಕ ಪಡೆದಿದ್ದರು.

ತಮ್ಮ ಸೇವಾವಧಿಯಲ್ಲಿ ಪಡೆದ ವೇತನವನ್ನು ಮುಖ್ಯಮಂತ್ರಿಗಳ ಪರಿಹಾರ ನಿಧಿಗೆ ಅರ್ಪಿಸಿದ ಮಾದರಿ ವ್ಯಕ್ತಿಯಾಗಿದ್ದಾರೆ.

ಉಪ ಕುಲಪತಿ

ನಾಲ್ಕು ವರ್ಷಗಳ ಕಾಲ ಬೆಂಗಳೂರಿನ ಖಾಸಗಿ ಅಲಾಯನ್ಸ್ ವಿಶ್ವವಿದ್ಯಾಲಯದ ಉಪ ಕುಲಪತಿಯಾಗಿ ಕಾರ್ಯನಿರ್ವಹಿಸಿದ್ದ ಇವರು, ಸಾರ್ವಜನಿಕ ಸೇವೆಗೆ ಧುಮುಕುವ ಇಚ್ಛೆಯಿಂದ ವಿವಿ ಉಪ ಕುಲಪತಿ ಹುದ್ದೆಯನ್ನು ತೊರೆದರು.

ಹೋರಾಟ

ಮಹಾದಾಯಿ ನೀರನ್ನು ಕಳಸಾ ಬಂಡೂರಿ ನಾಲೆ ಮೂಲಕ ಮಲಪ್ರಭೆಗೆ ಹರಿಸಲೇಬೇಕು ಎಂದು ಪಣತೊಟ್ಟು, ರೈತರ ಹೋರಾಟದಲ್ಲಿ ನಿರಂತರವಾಗಿ ಪಾಲ್ಗೊಂಡಿದ್ದಾರೆ. ಇದಲ್ಲದೆ, ಪ್ರತ್ಯೇಕ ಲಿಂಗಾಯತ ಧರ್ಮದ ಹೋರಾಟಕ್ಕೆ ಕೈಜೋಡಿಸಿದ್ದಾರೆ.

ಶಿವರಾಮ ಕಾರಂತ ಡಿನೋಟಿಫಿಕೇಷನ್ ಪ್ರಕರಣದ ಕುರಿತು ಮಾಜಿ ಮುಖ್ಯಮಂತ್ರಿ ಯಡಿಯೂರಪ್ಪ ಅವರ ವಿರುದ್ಧ ಎಸಿಬಿಗೆ ದೂರು ನೀಡುವ ಮೂಲಕ ಎಲ್ಲರ ಗಮನ ಸೆಳೆದರು. ಈ ಮೂಲಕ ಭ್ರಷ್ಟಾಚಾರ ವಿರೋಧಿ ಹೋರಾಟ ಮುಂದುವರೆಸಿದ್ದಾರೆ.

ರಾಜಕೀಯ

೨೦೧೮ ರಲ್ಲಿ ಕರ್ನಾಟಕ ವಿಧಾನ ಸಭೆಯ ಚುಣಾವನೆಯ ಸಂದರ್ಭದಲ್ಲಿ ಜನ ಸಾಮನ್ಯರ ಪಕ್ಷ ಸ್ಥಾಪಿಸಿ ಮುದ್ದೇಬಿಹಾಳ ವಿಧಾನಸಭಾ ಕ್ಷೇತ್ರದಿಂದ ಸ್ಪರ್ಧಿಸಿ ಸೋಲುಂಡಿದ್ದರು.h

ನಿಧನ

ಅಲಾಯನ್ಸ್ ವಿಶ್ವವಿದ್ಯಾಲಯದ ಸಹೋದರರ ವ್ಯಾಜ್ಯದಲ್ಲಿ ಅಯ್ಯಪ್ಪ ದೊರೆಯವರು ೧೫ನೇ ಅಕ್ಟೋಬರ್ ೨೦೧೯ರಲ್ಲಿ ಕೊಲೆಯಾದರು.

ಉಲ್ಲೇಖ

ವಿಜಯಪುರ

ಕರ್ನಾಟಕ
ಒಡೆತನ

ಆಸ್ತಿಯ ಒಡೆತನವು ಖಾಸಗಿ, ಸಾಮೂಹಿಕ, ಅಥವಾ ಸಾಮಾನ್ಯವಾಗಿರಬಹುದು, ಮತ್ತು ಆಸ್ತಿಯು ವಸ್ತುಗಳದ್ದು, ಭೂಮಿಯದ್ದು ಅಥವಾ ಸ್ಥಿರಾಸ್ತಿಯದ್ದು, ಅಥವಾ ಬೌದ್ಧಿಕ ಆಸ್ತಿಯದ್ದು ಆಗಿರಬಹುದು. ಕಾನೂನಿನಲ್ಲಿ ಒಡೆತನದ ತೀರ್ಮಾನ ಮಾಡುವುದು ಆಸ್ತಿಯ ಮೇಲೆ ಯಾರಿಗೆ ನಿರ್ದಿಷ್ಟ ಹಕ್ಕುಗಳು ಮತ್ತು ಕರ್ತವ್ಯಗಳು ಇವೆ ಎಂದು ತೀರ್ಮಾನ ಮಾಡುವುದನ್ನು ಒಳಗೊಂಡಿರುತ್ತದೆ. ಈ ಹಕ್ಕುಗಳು ಮತ್ತು ಕರ್ತವ್ಯಗಳನ್ನು ಕೆಲವೊಮ್ಮೆ "ಹಕ್ಕುಗಳ ಕಂತೆ" ಎಂದು ಕರೆಯಲಾಗುತ್ತದೆ, ಮತ್ತು ಇವನ್ನು ಪ್ರತ್ಯೇಕಿಸಬಹುದು ಮತ್ತು ವಿಭಿನ್ನ ಪಕ್ಷಗಳು ಹೊಂದಿರಬಹುದು.

ಒಡೆತನದ ಪ್ರಕ್ರಿಯೆ ಮತ್ತು ಕಾರ್ಯರೀತಿ ಸಾಕಷ್ಟು ಸಂಕೀರ್ಣವಾಗಿದೆ: ಒಬ್ಬರು ಆಸ್ತಿಯ ಒಡೆತನವನ್ನು ಅನೇಕ ರೀತಿಗಳಲ್ಲಿ ಹೊಂದಬಹುದು, ವರ್ಗಾಯಿಸಬಹುದು ಮತ್ತು ಕಳೆದುಕೊಳ್ಳಬಹುದು. ಆಸ್ತಿ ಪಡೆಯಲು ಒಬ್ಬರು ಅದನ್ನು ಹಣದಿಂದ ಖರೀದಿಸಬಹುದು, ಇತರ ಆಸ್ತಿಗಾಗಿ ಅದನ್ನು ಮಾರಬಹುದು, ಬಾಜಿಯಲ್ಲಿ ಗೆಲ್ಲಬಹುದು, ಉಡುಗೊರೆಯಾಗಿ ಪಡೆಯಬಹುದು, ಉತ್ತರಾಧಿಕಾರದಿಂದ ಪಡೆಯಬಹುದು, ಕಂಡುಕೊಳ್ಳಬಹುದು, ಹಾನಿಯ ಭರ್ತಿಯಾಗಿ ಪಡೆಯಬಹುದು, ಕೆಲಸ ಮಾಡಿ ಅಥವಾ ಸೇವೆಗಳನ್ನು ನಿರ್ವಹಿಸಿ ಸಂಪಾದಿಸಬಹುದು, ಅದನ್ನು ತಯಾರಿಸಬಹುದು, ಅಥವಾ ಗೃಹ ಸಂಕೀರ್ಣವಾಗಿ ಹೊಂದಬಹುದು. ಆಸ್ತಿಯ ಒಡೆತನವನ್ನು ಒಬ್ಬರು ಹಣಕ್ಕಾಗಿ ಮಾರುವ, ಇತರ ಆಸ್ತಿಗಾಗಿ ವಿನಿಮಯ ಮಾಡುವ, ಉಡುಗೊರೆಯಾಗಿ ನೀಡುವ, ಅದರ ವಿಳಾಸವನ್ನು ಮರೆಯುವ, ಅಥವಾ ಉಚ್ಚಾಟನೆ, ಸ್ವಭಾರೆ ಹಕ್ಕು ರದ್ದಿಕೆ, ಜಪ್ತಿ, ಅಥವಾ ತೆಗೆದುಕೊಳ್ಳುವಿಕೆಯಂತಹ ಕಾನೂನಾತ್ಮಕ ವಿಧಾನಗಳಿಂದ ತಮ್ಮ ಒಡೆತನದಿಂದ ಕಸಿದುಕೊಳ್ಳಲ್ಪಡುವ ಮೂಲಕ ವರ್ಗಾಯಿಸಬಹುದು ಅಥವಾ ಕಳೆದುಕೊಳ್ಳಬಹುದು. ಒಡೆತನವು ಸ್ವಯಂ ಪ್ರಸರಣವಾಗುವಂಥದ್ದು, ಹೇಗೆಂದರೆ ಯಾವುದೇ ಆಸ್ತಿಯ ಒಡೆಯನು ಆ ಆಸ್ತಿಯ ಆರ್ಥಿಕ ಪ್ರಯೋಜನಗಳನ್ನು ಕೂಡ ಹೊಂದುತ್ತಾನೆ.

ವ್ಯಕ್ತಿಗಳು ಆಸ್ತಿಯನ್ನು ನೇರವಾಗಿ ಹೊಂದಬಹುದು. ಕೆಲವು ಸಮಾಜಗಳಲ್ಲಿ ವಯಸ್ಕ ಪುರುಷರು ಮಾತ್ರ ಆಸ್ತಿಯ ಒಡೆಯರಾಗಿರಬಹುದು; ಇತರ ಸಮಾಜಗಳಲ್ಲಿ (ಉದಾ. ಹೋಡೆನಸಾನಿ), ಆಸ್ತಿಯು ಮಾತೃವಂಶೀಯವಾಗಿರುತ್ತದೆ ಮತ್ತು ತಾಯಿಯಿಂದ ಅವಳ ಮಕ್ಕಳಿಗೆ ವರ್ಗಾವಣೆಯಾಗುತ್ತದೆ. ಬಹುತೇಕ ಸಮಾಜಗಳಲ್ಲಿ ಪುರುಷರು ಮತ್ತು ಮಹಿಳೆಯರು ಇಬ್ಬರೂ ಯಾವುದೇ ನಿರ್ಬಂಧಗಳು ಮತ್ತು ಮಿತಿಗಳಿಲ್ಲದೇ ಆಸ್ತಿಯ ಒಡೆಯರಾಗಬಹುದು.

ಇತಿಹಾಸದಾದ್ಯಂತ, ರಾಷ್ಟ್ರಗಳು (ಅಥವಾ ಸರ್ಕಾರಗಳು) ಮತ್ತು ಧಾರ್ಮಿಕ ಸಂಸ್ಥೆಗಳು ಆಸ್ತಿಯ ಒಡೆತನವನ್ನು ಹೊಂದಿವೆ. ಈ ಘಟಕಗಳು ಪ್ರಧಾನವಾಗಿ ಆಸ್ತಿಯ ಒಡೆಯರಾಗಲು ಅಥವಾ ಅವನ್ನು ನಿರ್ವಹಿಸುವುದರ ಬದಲು ಇತರ ಉದ್ದೇಶಗಳಿಗಾಗಿ ಅಸ್ತಿತ್ವದಲ್ಲಿವೆ; ಹಾಗಾಗಿ, ಅವುಗಳಿಗೆ ತಮ್ಮ ಆಸ್ತಿಯ ಮಾರಾಟಕ್ಕೆ ಸಂಬಂಧಿಸಿದಂತೆ ಸ್ಪಷ್ಟ ನಿಯಮಗಳು ಇರದಿರಬಹುದು.

ಕಾನೂನು ಪದಗಳು
ಈಶ

" ಈಶ " ಎಂದರೆ  ಎಮ್ಮೆ  ಎಂದರ್ಥ.
" ಮಹಿಷ " ಎಂದರೆ  ಕಾಡು ಎಮ್ಮೆ  ಎಂದರ್ಥ.
ಮಹಿಷ = ಮಹಾ + ಈಶ .

ಜೀವಾಣು : ಅಪೂರ್ಣ ಬಿಂದುಯುಕ್ತ ಊರ್ಧ್ವ ಪುಂಡ್ರ .
ಈಳಿಗೆಮಣೆ

.

ಈಳಿಗೆಮಣೆಯು ಒಂದು ಕತ್ತರಿಸುವ ಉಪಕರಣ, ಮತ್ತು ದಕ್ಷಿಣ ಏಷ್ಯಾದಲ್ಲಿ ಅತ್ಯಂತ ಪ್ರಚಲಿತವಾಗಿದೆ.

ಈಳಿಗೆ ಎಂದರೆ ಒಂದು ಉದ್ದನೆಯ, ಬಾಗಿರುವ ಅಲಗು. ಇದನ್ನು ಕಾಲಿನಿಂದ ಕೆಳಗೆ ನೆಲದ ಮೇಲೆ ಒತ್ತಿ ಹಿಡಿದು ಕತ್ತರಿಸಲು ಬಳಸಲಾಗುತ್ತದೆ. ಎರಡೂ ಕೈಗಳನ್ನು ಕತ್ತರಿಸುತ್ತಿರುವುದುನ್ನು ಹಿಡಿಯಲು ಮತ್ತು ಅಲಗಿನ ಮೇಲೆ ಚಲಿಸಲು ಬಳಸಲಾಗುತ್ತದೆ. ಚೂಪಾಗಿರುವ ಬದಿಯು ಬಳೆಕದಾರನ ಎದುರಿಗಿರುತ್ತದೆ. ಈ ವಿಧಾನವು ಕತ್ತರಿಸುವ ಪ್ರಕ್ರಿಯೆಯಲ್ಲಿ ಅತ್ಯುತ್ತಮ ನಿಯಂತ್ರಣವನ್ನು ನೀಡುತ್ತದೆ ಮತ್ತು ಇದನ್ನು ಏನನ್ನಾದರೂ ಕತ್ತರಿಸಲು ಬಳಸಬಹುದು, ಸಣ್ಣದಾದ ಸೀಗಡಿಯಿಂದ ಹಿಡಿದು ದೊಡ್ಡ ಕುಂಬಳಕಾಯಿವರೆಗೆ.

ಈಳಿಗೆಮಣೆಯ ಒಂದು ದೊಡ್ಡದಾದ ಬಗೆಯಲ್ಲಿ, ಅಲಗು ಹೆಚ್ಚು ದೊಡ್ಡದಾಗಿರುತ್ತದೆ ಮತ್ತು ಇದನ್ನು ಮೀನನ್ನು ಕತ್ತರಿಸಲು ಬಳಸಲಾಗುತ್ತದೆ. ಈಳಿಗೆಮಣೆಯ ಮತ್ತೊಂದು ಬಗೆಯಲ್ಲಿ, ಕೊಬ್ಬರಿ ತುರಿಯಲು ಈಳಿಗೆಯ ಕೊನೆಯಲ್ಲಿ ಚಪ್ಪಟೆಯಾದ, ದುಂಡಗಿನ ತುದಿ ಇರುತ್ತದೆ. ಇದರ ಸುತ್ತಲಿನಲ್ಲಿ, ಚೂಪಾದ ತಿಮಿಂಗಲದಂತಹ ಹಲ್ಲುಗಳಿರುತ್ತವೆ ಮತ್ತು ಇದು ಕೊಬ್ಬರಿ ತುರಿಯಲು ನೆರವಾಗುತ್ತದೆ.

ಮೂಲತಃ ಇದು ಅಡುಗೆ ಮಾಡುವವರಿಗಾಗಿ ನೆಲದ ಮೇಲೆ ಕುಳಿತುಕೊಂಡು ತರಕಾರಿ ಹಾಗೂ ಮಾಂಸವನ್ನು ಕತ್ತರಿಸಲು ಸೃಷ್ಟಿಸಲಾಗಿದೆ. ಒಂದು ಕಾಲನ್ನು ಮಡಚಿ ಕಟ್ಟಿಗೆಯ ಆಧಾರದ ಮೇಲಿಡಬಹುದು ಮತ್ತು ಇನ್ನೊಂದು ಕಾಲನ್ನು ಚಾಚಬಹುದು.

ಉಲ್ಲೇಖಗಳು

ಕತ್ತರಿಸುವ ಉಪಕರಣಗಳು
ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಯ ಅತ್ಯುತ್ತಮ ಬಾಲನಟಿ ಪ್ರಶಸ್ತಿ

ಜಂಟಿ ಪ್ರಶಸ್ತಿ
ನಿಶ್ಚಿತಾರ್ಥ

ನಿಶ್ಚಿತಾರ್ಥವು ವಿವಾಹವಾಗುತ್ತೇನೆಂದು ನೀಡುವ ವಾಗ್ದಾನ. ನಿಶ್ಚಿತಾರ್ಥದ ಅವಧಿ ಮದುವೆ ಪ್ರಸ್ತಾಪ ಮತ್ತು ಮದುವೆ ನಡುವಿನ ಕಾಲಾವಧಿಯೂ ಆಗಿರುತ್ತದೆ. ಪ್ರೇಮಯಾಚನೆಯ ಅವಧಿಯು ಬಹಳವಾಗಿ ಬದಲಾಗುತ್ತದೆ, ಮತ್ತು ಹೆಚ್ಚಾಗಿ ಸಾಂಸ್ಕೃತಿಕ ರೂಢಿಗಳು ಅಥವಾ ಒಳಗೊಂಡ ಪಕ್ಷಗಳ ಒಪ್ಪಂದವನ್ನು ಅವಲಂಬಿಸಿದೆ.

ವಿಧ್ಯುಕ್ತ ವ್ಯವಸ್ಥಿಯ ಮದುವೆಗಳಲ್ಲಿ ದೀರ್ಘಾವಧಿಯ ನಿಶ್ಚಿತಾರ್ಥಗಳು ಒಂದು ಕಾಲದಲ್ಲಿ ಸಾಮಾನ್ಯವಾಗಿದ್ದವು, ಮತ್ತು ನಿಶ್ಚಿತಾರ್ಥವಾದ ದಂಪತಿ ವಯಸ್ಕರಾಗುವವರೆಗೆ ಅನೇಕ ವರ್ಷ ಮುಂಚೆ ಮದುವೆಗಳನ್ನು ನಿಶ್ಚಯ ಮಾಡಲು ಹೆತ್ತವರು ಮಕ್ಕಳನ್ನು ವಾಗ್ದಾನ ಮಾಡುವುದು ಅಸಾಮಾನ್ಯವಾಗಿರಲಿಲ್ಲ. ಕೆಲವು ದೇಶಗಳಲ್ಲಿ ಇದು ಈಗಲೂ ಸಾಮಾನ್ಯವಾಗಿದೆ.

ಹುಡುಗ ಹುಡುಗಿಯ ಸಾಮ್ಯ ಮಾಡುವಲ್ಲಿ ಈ ಕೆಳಗಿನ ಹಂತಗಳು ಇದ್ದವು:
ವರಸಾಮ್ಯದ ಮಾತುಕತೆ. ಇದನ್ನು ಸಾಮಾನ್ಯವಾಗಿ ಹುಡುಗ ಹುಡುಗಿಯ ಕುಟುಂಬದವರು ಮಾಡುತ್ತಿದ್ದರು. ವಧು ಮತ್ತು ವರರು ಬದಲಾಗುವ ಮಟ್ಟಗಳ ಆದಾನ ನೀಡುತ್ತಿದ್ದರು, ಯಾವುದೇ ಆದಾನವಿಲ್ಲದ ಸ್ಥಿತಿಯಿಂದ ಹಿಡಿದು, ನಿರಾಕರಣಾಧಿಕಾರ, ಮದುವೆ ಜತೆಗಾರ/ಜತೆಗಾರ್ತಿಯ ಆಯ್ಕೆಯಲ್ಲಿ ಪೂರ್ಣ ಅಭಿಪ್ರಾಯ ನೀಡುವವರೆಗೆ. ಐತಿಹಾಸಿಕವಾಗಿ ಇದ್ದಂತೆ ಇದು ಈಗ ವ್ಯಾಪಕವಾಗಿ ಆಚರಣೆಯಲ್ಲಿಲ್ಲ, ಆದರೂ ಭಾರತ, ಇಸ್ರೇಲ್, ಆಫ಼್ರಿಕಾದಂತಹ ಸಾಂಸ್ಕೃತಿಕವಾಗಿ ಸಂಪ್ರದಾಯಬದ್ಧ ಸಮುದಾಯಗಳಲ್ಲಿ ಇದು ಈಗಲೂ ಸಾಮಾನ್ಯವಾಗಿದೆ. ಆದರೆ ಬಹುತೇಕ ಸಮುದಾಯಗಳಲ್ಲಿ ವಧುವಿಗೆ ಕನಿಷ್ಠಪಕ್ಷ ನಿರಾಕರಣಾಧಿಕಾರದ ಅನುಮತಿ ಇದೆ ಎಂದು ಒಪ್ಪಿಕೊಳ್ಳಲಾಗಿದೆ; ಕನ್ಯಾಶುಲ್ಕ ಅಥವಾ ವರದಕ್ಷಿಣೆಯ ಮಾತುಕತೆ. ಯೂರೋಪ್‍ನಿಂದ ವಿಕಸನಗೊಂಡ ಬಹುತೇಕ ಸಂಸ್ಕೃತಿಗಳಲ್ಲಿ, ವರದಕ್ಷಿಣೆಗಳು ಮದುವೆ ಒಪ್ಪಂದದ ಜೊತೆಗೂಡಿರುವ ನಿಶ್ಚಿತಾರ್ಥದ ಉಂಗುರಕ್ಕೆ ಸೀಮಿತವಾದರೆ, ಇತರ ಅರಬ್ಬೀ ದ್ವೀಪಕಲ್ಪದಲ್ಲಿ ನೆಲೆಸಿರುವ ಸಂಸ್ಕೃತಿಗಳಲ್ಲಿ, ಇವು ಈಗಲೂ ಮದುವೆ ಒಪ್ಪಂದದ ಮಾತುಕತೆಯ ಭಾಗವಾಗಿವೆ; ಹೆತ್ತವರು ಮತ್ತು ಪುರೋಹಿತರಿಂದ ಆಶೀರ್ವಾದ ಪಡೆಯುವುದು; ಶಪಥ ವಿನಿಮಯ ಮತ್ತು ಒಪ್ಪಂದಗಳಿಗೆ ಸಹಿ ಹಾಕುವುದು; ಆಚರಿಸುವುದು.

ನಿಶ್ಚಿತಾರ್ಥದ ನಿಖರ ಅವಧಿಯು ಸಂಸ್ಕೃತಿ ಮತ್ತು ಭಾಗೀದಾರರ ಅಗತ್ಯಗಳು ಹಾಗೂ ಆಸೆಗಳ ಪ್ರಕಾರ ಬದಲಾಗುತ್ತದೆ. ವಯಸ್ಕರಿಗೆ, ಇದು ಹಲವಾರು ಗಂಟೆಗಳಿಂದ ಹಿಡಿದು (ನಿಶ್ಚಿತಾರ್ಥವನ್ನು ವಿವಾಹದ ದಿನದೊಳಗೆಯೇ ಏಕೀಕರಿಸಲಾದಾಗ) ಹಲವಾರು ವರ್ಷಗಳವರೆಗೆ, ಎಷ್ಟಾದರೂ ಇರಬಹುದು. ಬಾಲ್ಯ ವಿವಾಹದ ಸಂಬಂಧದಲ್ಲಿ, ನಿಶ್ಚಿತಾರ್ಥವು ಶೈಶವಾವಸ್ಥೆಯಿಂದ ಮದುವೆಯ ವಯಸ್ಸಿನವರೆಗೆ ಇರಬಹುದು.

ನಿಶ್ಚಿತಾರ್ಥದ ಕರ್ತವ್ಯಗಳು ಮತ್ತು ಸವಲತ್ತುಗಳು ಬದಲಾಗುತ್ತವೆ. ಬಹುತೇಕ ಸಂಸ್ಕೃತಿಗಳಲ್ಲಿ, ನಿಶ್ಚಿತಾರ್ಥವಾದ ದಂಪತಿಗಳು ಒಬ್ಬರ ಬಗ್ಗೆ ಒಬ್ಬರು ತಿಳಿದುಕೊಳ್ಳಲು ಒಟ್ಟಾಗಿ ಸಾಕಷ್ಟು ಸಮಯ ಕಳೆಯಬೇಕೆಂದು ನಿರೀಕ್ಷಿಸಲಾಗುತ್ತದೆ. ಕೆಲವು ಐತಿಹಾಸಿಕ ಸಂಸ್ಕೃತಿಗಳಲ್ಲಿ, ನಿಶ್ಚಿತಾರ್ಥವು ಮೂಲಭೂತವಾಗಿ ಪ್ರಯೋಗಾರ್ಥ ಮದುವೆಯಾಗಿತ್ತು, ಮತ್ತು ಮದುವೆ ಕೇವಲ ಸಂತಾನೋತ್ಪತ್ತಿಯ ಸಂದರ್ಭಗಳಲ್ಲಿ ಅಗತ್ಯವಿತ್ತು.

ವಿವಾಹಪೂರ್ವದ ಆಚರಣೆಗಳು
ಮಾಲ್ಪುವಾ

ಮಾಲ್ಪುವಾ ಡಿಸರ್ಟ್ ಅಥವಾ ಲಘು ಆಹಾರವಾಗಿ ಬಡಿಸಲಾದ ಒಂದು ಪ್ಯಾನ್‍ಕೇಕ್. ಇದು ಭಾರತೀಯ ಉಪಖಂಡದಿಂದ ಹುಟ್ಟಿಕೊಂಡಿದೆ, ಮತ್ತು ಭಾರತ, ನೇಪಾಳ ಹಾಗೂ ಬಾಂಗ್ಲಾದೇಶಗಳಲ್ಲಿ ಜನಪ್ರಿಯವಾಗಿದೆ. ಇದು ಒಡಿಶಾದಲ್ಲಿ ಬಹಳ ಜನಪ್ರಿಯವಾದ ಖಾದ್ಯವಾಗಿದೆ ಮತ್ತು ಇದನ್ನು ಪುರಿಯ ಜಗನ್ನಾಥನಿಗೆ ಅವನ ಸಕಲ ಧೂಪದಲ್ಲಿ (ದೇವರಿಗೆ ಅರ್ಪಿಸಲಾದ ಬೆಳಿಗ್ಗೆಯ ಆಹಾರ) ಕೂಡ ಬಡಿಸಲಾಗುತ್ತದೆ. ಫೇಣಿ, ರಬಿಡಿ, ಖೀರಾ ಸಾರಾ ಹಾಗೂ ಇತರ ಕೆನೆ ಅಥವಾ ಛೇನಾ ಆಧಾರಿತ ಖಾದ್ಯಗಳ ಹೊರತಾಗಿ, ಮಾಲ್ಪುವಾ ಒಡಿಶಾದ ಪುರಿಯ ಬೀದಿಗಳಲ್ಲಿನ ಅತ್ಯಂತ ಜನಪ್ರಿಯ ಖರೀದಿಗಳಲ್ಲಿ ಒಂದಾಗಿದೆ. ಮಾಲ್ಪುವಾಗಳನ್ನು ಒಡಿಯಾ ಮನೆಗಳಲ್ಲಿ ರಾಜಾ ಸಂಕ್ರಾಂತಿಯ ಅವಧಿಯಲ್ಲಿಯೂ ತಯಾರಿಸಲಾಗುತ್ತದೆ.

ಕೆಲವು ಪ್ರದೇಶಗಳಲ್ಲಿ ಮಾಲ್ಪುವಾದ ಹಿಟ್ಟನ್ನು ಪಕ್ವವಾದ ಬಾಳೆಹಣ್ಣುಗಳು ಅಥವಾ ಕೊಬ್ಬರಿಗೆ, ಹಿಟ್ಟು, ಮತ್ತು ನೀರು ಅಥವಾ ಹಾಲನ್ನು ಸೇರಿಸಿ ತಯಾರಿಸಲಾಗುತ್ತದೆ. ಮಿಶ್ರಣಕ್ಕೆ ಕೆಲವೊಮ್ಮೆ ಏಲಕ್ಕಿಯಿಂದ ಮೃದುವಾಗಿ ರುಚಿಗೊಳಿಸಲಾಗುತ್ತದೆ. ಇದನ್ನು ಎಣ್ಣೆಯಲ್ಲಿ ಕರಿದು ಬಿಸಿಯಾಗಿ ಬಡಿಸಲಾಗುತ್ತದೆ. ಒರಿಸ್ಸಾದಲ್ಲಿ, ಮಾಲ್ಪುವಾಗಳನ್ನು ಎಣ್ಣೆಯಲ್ಲಿ ಕರಿದ ನಂತರ ಸಕ್ಕರೆ ಪಾಕದಲ್ಲಿ ಅದ್ದಲಾಗುತ್ತದೆ. ಈ ಖಾದ್ಯದ ಬಿಹಾರಿ ರೂಪದಲ್ಲಿ ಕರಿಯುವ ಮುನ್ನ ಹಿಟ್ಟಿಗೆ ಸಕ್ಕರೆಯನ್ನು ಸೇರಿಸಲಾಗುತ್ತದೆ. ಮಾಲ್ಪುವಾದ ಇತರ ರೂಪಗಳು ಬಾಳೆಹಣ್ಣಿನ ಬದಲಾಗಿ ಅನಾನಸ್ ಅಥವಾ ಮಾವಿನಹಣ್ಣನ್ನು ಬಳಸುತ್ತವೆ. ಬಂಗಾಳಿ, ಮೈಥಿಲಿ ಮತ್ತು ಒಡಿಯಾ ಮಾಲ್ಪುವಾವನ್ನು ಸಾಂಪ್ರದಾಯಿಕವಾಗಿ ಕೇವಲ ಗಟ್ಟಿಬರಿಸಿದ ಹಾಲು ಮತ್ತು ಸ್ವಲ್ಪ ಹಿಟ್ಟಿನಿಂದ (ಕೆಲವೊಮ್ಮೆ ಗೋಧಿ ಹಿಟ್ಟಿನ ಬದಲಾಗಿ ಅಕ್ಕಿ ಹಿಟ್ಟು) ತಯಾರಿಸಲಾಗುತ್ತದೆ.

ಉತ್ತರ ಭಾರತದಲ್ಲಿ, ವಿಶೇಷವಾಗಿ ಉತ್ತರ ಪ್ರದೇಶ, ಬಿಹಾರ ಮತ್ತು ರಾಜಸ್ಥಾನಗಳಲ್ಲಿ, ಮಾಲ್ಪುವಾ ಹಣ್ಣನ್ನು ಹೊಂದಿರುವುದಿಲ್ಲ. ಹಲವಾರು ರೂಪಗಳಿವೆ, ಮತ್ತು ಮುಂದೆ ಹೇಳಲಾದ ಪದಾರ್ಥಗಳಲ್ಲಿ ಕೆಲವು ಅಥವಾ ಎಲ್ಲವನ್ನು ಬಳಸುತ್ತವೆ: ಮೈದಾ, ರವೆ, ಹಾಲು, ಮತ್ತು ಮೊಸರು. ಹಿಟ್ಟನ್ನು ಸ್ವಲ್ಪ ಗಂಟೆಯವರೆಗೆ ಹಾಗೇ ಬಿಡಲಾಗುತ್ತದೆ. ನಂತರ ಚಮಚದಿಂದ ಸ್ವಲ್ಪ ಹಿಟ್ಟನ್ನು ತೆಗೆದುಕೊಂಡು ಬಿಸಿ ಎಣ್ಣೆಯಿರುವ ಕಢಾಯಿಯಲ್ಲಿ ಹಾಕಿ ಕರಿಯಲಾಗುತ್ತದೆ. ಇದರಿಂದ ತೂತುಗಳಿರುವ ಪ್ಯಾನ್‍ಕೇಕ್‍ನ ರಚನೆಯಾಗುತ್ತದೆ. ಇದು ಅಂಚುಗಳ ಸುತ್ತ ಗರಿಗರಿಯಾಗಿರಬೇಕು. ನಂತರ ಇವನ್ನು ಗಟ್ಟಿಯಾದ ಸಕ್ಕರೆ ಪಾಕದಲ್ಲಿ ಮುಳುಗಿಸಲಾಗುತ್ತದೆ. ಹಿಂದೂ ಧಾರ್ಮಿಕ ಹಬ್ಬವಾದ ಹೋಳಿಯಲ್ಲಿ ತಯಾರಿಸಲು ಮಾಲ್ಪುವಾ ಒಂದು ಜನಪ್ರಿಯ ಸಿಹಿಖಾದ್ಯವಾಗಿದೆ.

ಉಲ್ಲೇಖಗಳು

ಖಾದ್ಯ, ತಿನಿಸು
ಠಂಡಾಯಿ

ಠಂಡಾಯಿ ಬಾದಾಮಿ, ಸೊಂಪು ಬೀಜಗಳು, ಕಲ್ಲಂಗಡಿ ಬೀಜ, ಗುಲಾಬಿ ಪಕಳಿಗಳು, ಕರಿಮೆಣಸು, ಲಾವಂಚದ ಬೀಜಗಳು, ಏಲಕ್ಕಿ, ಕೇಸರಿ, ಹಾಲು ಮತ್ತು ಸಕ್ಕರೆಯ ಮಿಶ್ರಣದಿಂದ ತಯಾರಿಸಲಾದ ಒಂದು ಭಾರತೀಯ ತಂಪು ಪಾನೀಯ. ಇದು ಭಾರತಕ್ಕೆ ಸ್ಥಳೀಯವಾಗಿದೆ ಮತ್ತು ಹಲವುವೇಳೆ ಮಹಾ ಶಿವರಾತ್ರಿ ಹಾಗೂ ಹೋಳಿ ಹಬ್ಬಗಳೊಂದಿಗೆ ಸಂಬಂಧಿಸಲ್ಪಡುತ್ತದೆ. ಈ ಠಂಡಾಯಿಯ ಗ್ರಾಹಕರು ಬಹುತೇಕವಾಗಿ ರಾಜಸ್ಥಾನ ಮತ್ತು ಉತ್ತರ ಭಾರತದವರಾಗಿದ್ದಾರೆ. ಠಂಡಾಯಿಯ ರೂಪಗಳಿವೆ ಮತ್ತು ಅತ್ಯಂತ ಸಾಮಾನ್ಯವಾದವುಗಳೆಂದರೆ ಬಾದಾಮ್ ಠಂಡಾಯಿ ಹಾಗೂ ಭಾಂಗ್ ಠಂಡಾಯಿ.

ಭಾಂಗ್ ಠಂಡಾಯಿಯು ಭಾರತೀಯ ಉಪಖಂಡದ ಅನೇಕ ಭಾಗಗಳಲ್ಲಿ ಜನಪ್ರಿಯವಾಗಿರುವ ಗಾಂಜಾ ಸೇರಿಸಿದ ಪಾನೀಯ. ಇದನ್ನು ಸ್ವಲ್ಪ ಪ್ರಮಾಣದ ಭಾಂಗ್ ಅನ್ನು ಠಂಡಾಯಿಗೆ ಸೇರಿಸಿ ತಯಾರಿಸಲಾಗುತ್ತದೆ (ಕೊಬ್ಬು ತೆಗೆದಿರದ ಹಾಲನ್ನು ಬಳಸಲಾಗುತ್ತದೆ). ಹಾಲಿನ ಕೊಬ್ಬಿನಾಂಶ ಮತ್ತು ಕಡಲೇಕಾಯಿಗಳು ಕೊಬ್ಬಿನಲ್ಲಿ ಕೊಬ್ಬಿನಲ್ಲಿ ಕರಗಬಲ್ಲ ಕ್ಯಾನಬಿನಾಯ್ಡ್‌ಗಳು ಕರಗಲು ನೆರವಾಗುತ್ತವೆ.

ರೂಪಗಳು

ಉಲ್ಲೇಖಗಳು

ಪಾನೀಯಗಳು
ಪಾಪಡಿ ಚಾಟ್

ಪಾಪಡಿ ಚಾಟ್ ಭಾರತೀಯ ಉಪಖಂಡದ ಒಂದು ಜನಪ್ರಿಯ ಸಾಂಪ್ರದಾಯಿಕ ತ್ವರಿತ ಆಹಾರ ಮತ್ತು ಬೀದಿ ಆಹಾರ, ಗಮನಾರ್ಹವಾಗಿ ಉತ್ತರ ಭಾರತ, ಬಾಂಗ್ಲಾದೇಶ ಮತ್ತು ಪಾಕಿಸ್ತಾನದಲ್ಲಿ. ಭಾರತದಾದ್ಯಂತ ಅನೇಕ ವಿವಿಧ ಹೆಚ್ಚುವರಿ ಖಾದ್ಯಗಳನ್ನು ಕೂಡ ಪಾಪಡಿ ಚಾಟ್ ಎಂದು ಉಲ್ಲೇಖಿಸಲಾಗುತ್ತದೆ. ಅಮೇರಿಕದಲ್ಲಿ ಕೆಲವು ರೆಸ್ಟೋರೆಂಟ್‍ಗಳು ಈ ಖಾದ್ಯದ ಸಾಂಪ್ರದಾಯಿಕ ರೂಪವನ್ನು ಬಡಿಸುತ್ತವೆ.

ತಯಾರಿಕೆ
ಪಾಪಡಿ ಚಾಟ್ ಅನ್ನು ಸಾಂಪ್ರದಾಯಿಕವಾಗಿ ಪಾಪಡಿ ಎಂದು ಕರೆಯಲ್ಪಡುವ ಗರಿಗರಿಯಾದ ಕಣಕದ ಬಿಲ್ಲೆಗಳು, ಜೊತೆಗೆ ಬೇಯಿಸಿದ ಕಡಲೆ, ಬೇಯಿಸಿದ ಆಲೂಗಡ್ಡೆ, ಮೊಸರು, ಮತ್ತು ಹುಣಸೆ ಚಟ್ನಿ ಬಳಸಿ ತಯಾರಿಸಲಾಗುತ್ತದೆ. ಮೇಲೆ ಚಾಟ್ ಮಸಾಲಾ ಮತ್ತು ಸೇವ್ ಅನ್ನು ಸಿಂಪಡಿಸಲಾಗುತ್ತದೆ. ಪಾಪಡಿಯನ್ನು ಸಾಮಾನ್ಯವಾಗಿ ಮೈದಾ ಮತ್ತು ತುಪ್ಪ ಅಥವಾ ಎಣ್ಣೆಯಿಂದ ತಯಾರಿಸಲಾಗುತ್ತದೆ. ಪುದೀನಾ, ಕೊತ್ತಂಬರಿ ಮತ್ತು ಸಂಬಾರ ಪದಾರ್ಥಗಳನ್ನು ಕೂಡ ಬಳಸಬಹುದು. ಈ ಖಾದ್ಯವು ಸಿಹಿ, ಹುಳಿ, ಕಟುವಾದ ಮತ್ತು ಖಾರದ ರುಚಿಗಳನ್ನು, ಕೆನೆಯಂಥ ಮತ್ತು ಕುರುಕಲು ರಚನೆಯನ್ನು ಹೊಂದಿರುತ್ತದೆ.

ಬೀದಿ ಆಹಾರ
ಪಾಪಡಿ ಚಾಟ್ ಅನ್ನು ಭಾರತದಲ್ಲಿ ಹಲವುವೇಳೆ ಚಲಿಸುವ ಆಹಾರ ಮಳಿಗೆಗಳಲ್ಲಿ ಸರಬರಾಜು ಮಾಡಿ ಸೇವಿಸಲಾಗುತ್ತದೆ. ಭಾರತದಲ್ಲಿ, ಇದು ಇತರ ಪ್ರದೇಶಗಳಿಗೆ ಹೋಲಿಸಿದರೆ ದೇಶದ ಉತ್ತರ ಭಾಗದಲ್ಲಿ ಹೆಚ್ಚು ಜನಪ್ರಿಯವಾಗಿದೆ.

ಉಲ್ಲೇಖಗಳು

ಖಾದ್ಯ, ತಿನಿಸು
ಶಾಂತಿ ಕೃಷ್ಣ

ಶಾಂತಿ ಕೃಷ್ಣ ಅವರು ಭಾರತೀಯ ನೃತ್ಯ ಮತ್ತು ಚಲನಚಿತ್ರ ನಟಿಯಾಗಿದ್ದು ಮಲಯಾಳಂ ಸಿನೆಮಾದಲ್ಲಿ ಕೆಲವು ತಮಿಳು ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ. ಅವರು ೧೯೮೦ ಮತ್ತು ೧೯೯೦ ರ ದಶಕದ ಜನಪ್ರಿಯ ನಟಿ. ಚಕೋರಂನಲ್ಲಿ (೧೯೯೪) ಶರದಾಮಿನಿ ಪಾತ್ರಕ್ಕಾಗಿ ಅಭಿನಯಕ್ಕಾಗಿ ಅವರು ಅತ್ಯುತ್ತಮ ನಟಿಗಾಗಿ ಕೇರಳ ರಾಜ್ಯ ಚಲನಚಿತ್ರ ಪ್ರಶಸ್ತಿಯನ್ನು ಗೆದ್ದರು.

ಬಾಲ್ಯ
ಅವರು ಮುಂಬೈಯ ತಮಿಳು ಬ್ರಾಹ್ಮಣ ಅಯ್ಯರ್ ಕುಟುಂಬದಲ್ಲಿ ಆರ್. ಕೃಷನ್ ಮತ್ತು ಶಾರದಾರಿಗೆ ಜನಿಸಿದರು. ಅವರ ಮಾತೃ ಭಾಷೆ ತಮಿಳು ಆಗಿದೆ . ಅವರು ಮುಂಬಯಿ SIES ಕಾಲೇಜ್ ಮತ್ತು ಜನರಲ್ ಎಜುಕೇಷನ್ ಅಕಾಡೆಮಿಯಲ್ಲಿ ತಮ್ಮ ಶಿಕ್ಷಣವನ್ನು ಪೂರ್ಣಗೊಳಿಸಿದರು. ಶಾಂತಿ ಅವರಿಗೆ ಮೂವರು ಸಹೋದರರು - ಶ್ರೀರಾಂ, ಸತೀಶ್ ಮತ್ತು ಚಲನಚಿತ್ರ ನಿರ್ದೇಶಕ ಸುರೇಶ್ ಕೃಷ್ಣ . ಅವಳು ಪ್ರಸಿದ್ಧ ನರ್ತಕಿ ಮತ್ತು ೧೯೮೦ ರಲ್ಲಿ ಸಲಿನಿ ಎಂಟ್ ಕೂಟಕರಿಯೊಂದಿಗೆ ಚಲನಚಿತ್ರ ಕ್ಷೇತ್ರದಲ್ಲಿ ಅಭಿನಯಿಸಿದರು.

ವೃತ್ತಿ ಬದುಕು
ಶಾಂತಿ ಅವರ ಚೊಚ್ಚಲ ಮಲಯಾಳಂ ಚಲನಚಿತ್ರ ಭರತನ್ ನಿರ್ದೇಶಿಸಿದ ನಿದ್ರ (೧೯೮೧) . ಅದೇ ವರ್ಷ, ಅವರು ತಮ್ಮ ಮೊದಲ ತಮಿಳು ಚಿತ್ರ ಪನೀರ್ ಪುಷ್ಪಂಗಳ್ ನಲ್ಲಿ ಅಭಿನಯಿಸಿದರು.ಅವರು ತಮ್ಮ ಮೊದಲ ಮದುವೆಯ ನಂತರ ಫಿಲ್ಮ್ ಉದ್ಯಮವನ್ನು ತೊರೆದರು, ಆದರೆ ೧೯೯೧ ರಲ್ಲಿ ನಾಯಮ್ ವಕ್ಥಾಮಕ್ಕುನ್ ಚಿತ್ರದಲ್ಲಿ ನಟಿಸುವ ಮೂಲಕ ಚಿತ್ರರಂಗಕ್ಕೆ ಮರಳಿದರು.  . ಚಕೋರಮ್ (೧೯೯೪) ಚಿತ್ರದಲ್ಲಿನ ಅಭಿನಯಕ್ಕಾಗಿ ಅವರು ಕೇರಳ ರಾಜ್ಯ ಚಲನಚಿತ್ರ ಅತ್ಯುತ್ತಮ ನಟಿ ಪ್ರಶಸ್ತಿಯನ್ನು ಗೆದ್ದರು.
ಲೋಹಿತದಾಸ್ ರ ಕಥೆ ಮತ್ತು ಎಂ ಎ ವೇಣು ನಿರ್ದೇಶನದ ಈ ಚಿತ್ರದಲ್ಲಿ ಹಿರಿಯ ನಟ ಮುರಳಿಯವರ ಜೊತೆ ಶಾಂತಿ ನಟಿಸಿದ್ದರು. ಮೂವತ್ತು ದಾಟಿದ ಅವಿವಾಹಿತ ಹೆಣ್ಣುಮಗಳ ಬದುಕನ್ನು ಆಧರಿಸಿದ ಈ ಚಿತ್ರದಲ್ಲಿ, ಮಿಲಿಟರಿ ಅಧಿಕಾರಿಯೋರ್ವನ ಆಗಮನ ಮಾಡುವ ಪಲ್ಲಟವನ್ನು ಬಲು ಸೂಕ್ಷ್ನವಾಗಿ ಬಿಂಬಿಸಲಾಗಿತ್ತು.  ಎಂ ಎ ವೇಣುರ ಚೊಚ್ಚಲ ನಿರ್ದೇಶನದ ಚಿತ್ರಕ್ಕೆ ಕೇರಳ ರಾಜ್ಯ ಸರ್ಕಾರ ನೀಡುವ ಅತ್ಯುತ್ತಮ ನಿರ್ದೇಶಕ ಪ್ರಶಸ್ತಿ ಲಭ್ಯವಾಗಿತ್ತು.

೧೯೯೭ ರಿಂದೀಚೆಗೆ ಮಲಯಾಳಂ ಸಿನೆಮಾದ ನಂತರ ಅವರು ನಟನೆಯನ್ನು ನಿಲ್ಲಿಸಿದರು . ಅವರು ಮಲಯಾಳಂ ಚಲನಚಿತ್ರ ಪ್ರಶಸ್ತಿಗಳಲ್ಲಿ ತೀರ್ಪುಗಾರರಾಗಿ ಸೇವೆ ಸಲ್ಲಿಸಿದ್ದಾರೆ.೧೯೯೭ರಲ್ಲಿ ಡಾ. ವಿಷ್ಣುವರ್ಧನ್ ರೊಂದಿಗೆ ನಟಿಸಿದ ಲಾಲಿ ಚಿತ್ರ ಅವರ ಮೊದಲ ಕನ್ನಡ ಚಿತ್ರವಾಗಿತ್ತು.  ೨೦೧೭ ರಲ್ಲಿ ನಂಜುಂಡುಕಟ್ಟು ನಾಟಿಲ್ ಒರಿಡವೆಲಾದ ಚಿತ್ರದೊಂದಿಗೆ ಎರಡನೇ ಬಾರಿಗೆ ಹಿಂದಿರುಗಿದರು.

ವೈಯಕ್ತಿಕ ಜೀವನ
೧೯೮೪ ರಲ್ಲಿ ಶಾಂತಿ ಕೃಷ್ಣ ಮಲಯಾಳಂ ನಟ ಶ್ರೀನಾಥ್ ಇಂಚೋರ ಅವರನ್ನು ವಿವಾಹವಾದರು.ತಮ್ಮ ಚಿತ್ರ ಜೀವನದ ಆರಂಭದಲ್ಲಿ ಶ್ರೀನಾಥ್ ರೊಂದಿಗೆ ಹಲವು ಹಿಟ್ ಚಿತ್ರಗಳಲ್ಲಿ ನಟಿಸಿದ್ದರು. ಸೆಪ್ಟೆಂಬರ್ ೧೯೮೪ರಲ್ಲಿ ಗುರುವಾಯೂರಿನ ಶ್ರೀ ಕೃಷ್ಣ ದೇಗುಲದಲ್ಲಿ ಇವರ ಮದುವೆ ನಡೆಯಿತು. ಸೆಪ್ಟೆಂಬರ್ ೧೯೯೫ ರ ಹೊತ್ತಿಗೆ ಇಬ್ಬರ ದಾಂಪತ್ಯ ಕಲಹವು ಕೋರ್ಟ್ ಮೆಟ್ಟಿಲು ಏರಿ, ಶಾಂತಿ ಕೃಷ್ಣ  ಶ್ರೀನಾಥ್  ರಿಗೆ ವಿವಾಹ ವಿಚ್ಚೇದನ ನೀಡಿದರು.
ಶ್ರೀನಾಥ್ ನಟಿ ಲತಾರನ್ನು ವರಿಸಿದರು. 

ಶಾಂತಿ ಕೃಷ್ಣ ಅವರು ೧೯೯೮ ರಲ್ಲಿ ಕೊಲ್ಲಂ ಮೂಲದ ಸದಾಶಿವನ್ ಬಜೋರ್  ಅವರನ್ನು ಮದುವೆಯಾದರು. ಸದಾಶಿವನ್ ಬೆಂಗಳೂರಿನ ರಾಜೀವ್ ಗಾಂಧಿ ಗ್ರೂಪ್ ಆಫ್ ಇನ್ಸ್ಟಿಟ್ಯೂಶನ್ನ ಕಾರ್ಯದರ್ಶಿ. ಈ ಜೋಡಿಯು ೨೦೧೬ ರಲ್ಲಿ ವಿಚ್ಛೇದನ ಪಡೆಯಿತು.
 ಅವರಿಗೆ ಮಿಥುಲ್ ಮತ್ತು ಮಿಥಾಲಿ ಇಬ್ಬರು ಮಕ್ಕಳಿದ್ದಾರೆ. ಅವರು ಇಬ್ಬರೂ ಅಮೇರಿಕೆಯಲ್ಲಿ ವಾಸಿಸುತ್ತಿದ್ದಾರೆ. ಶಾಂತಿ ಕೃಷ್ಣ ಅವರು ಪ್ರಸ್ತುತ ಆರ್.ಟಿ.ನಗರ, ಬೆಂಗಳೂರಿನಲ್ಲಿ ವಾಸಿಸುತ್ತಿದ್ದಾರೆ.

ಚಿತ್ರಗಳು
ಶಾಂತಿ ಕೃಷ್ಣ ಪ್ರಧಾನವಾಗಿ ಮಲಯಾಳಂ ಚಿತ್ರಗಳಲ್ಲಿ ನಟಿಸುವವರು.

ಪ್ರಶಸ್ತಿಗಳು 
ಕೇರಳ ರಾಜ್ಯ ಚಲನಚಿತ್ರ ಪ್ರಶಸ್ತಿಗಳು
 ೧೯೯೨ - ಎರಡನೇ ಅತ್ಯುತ್ತಮ ನಟಿ - ಸವಿಧಂ
 ೧೯೯೪ - ಅತ್ಯುತ್ತಮ ನಟಿ - ಚಕ್ರಂ

ಇತರ ಪ್ರಶಸ್ತಿಗಳು
 ೨೦೧೭ - ಅತ್ಯುತ್ತಮ ಪೋಷಕ ನಟಿ- ಏಷ್ಯಾವಿಷನ್ ಪ್ರಶಸ್ತಿಗಳು - ನಂಜುಂಡುಕುಡು ನಾಟಿಲ್ ಒರಿಡವೆಲ

ಕಿರುತೆರೆ
 ಚಾಪಲಿಯಮ್ (ದೂರದರ್ಶನ)
 ಸ್ಕೂಟರ್ (ದೂರದರ್ಶನ) ಸ್ವಯಂಪ್ರಭಾ ಎಂದು
 ಸೀಮಾಂತಮ್ (ದೂರದರ್ಶನ) ಸ್ವಯಂಪ್ರಭಾ ಎಂದು
 ಕುದಿರಾಕಲ್ (ದೂರದರ್ಶನ)
 ಮಲಯಲಿ ವೆಟ್ಟಮ್ಮಮ್ಮ (ಫ್ಲೋವರ್ಸ್ ಟಿವಿ) ನ್ಯಾಯಾಧೀಶರಾಗಿ
 ಕಾಮಿಡಿ ನಕ್ಷತ್ರಗಳು ಋತುವಿನ ೨ (ಏಷ್ಯನ್ನೆಟ್) ನ್ಯಾಯಾಧೀಶರಾಗಿ
 ೨೦೧೮ - ಅತ್ಯುತ್ತಮ ಪೋಷಕ ನಟಿಗಾಗಿ ವನಿತಾ ಫಿಲ್ಮ್ ಪ್ರಶಸ್ತಿಗಳು - ನಂಜುಂಡುಕುಡು ನಾಟಿಲ್ ಒರಿಡವೆಲ
 ೨೦೧೮ - ಹೂವುಗಳು ಇಂಡಿಯನ್ ಫಿಲ್ಮ್ ಪ್ರಶಸ್ತಿಗಳು ೨೦೧೮ - ಅತ್ಯುತ್ತಮ ಪೋಷಕ ನಟಿ - ನಂಜುಂಡುಕಡೆಯ ನಾಟಿಲ್ ಒರಿಡವೆಲ

ಉಲ್ಲೇಖಗಳು
ಗಡಿ

ಗಡಿಗಳು ಸರ್ಕಾರಗಳು, ಸಾರ್ವಭೌಮ ರಾಜ್ಯಗಳು, ಸಂಯುಕ್ತ ರಾಜ್ಯಗಳು, ಮತ್ತು ಇತರ ಉಪರಾಷ್ಟ್ರೀಯ ಘಟಕಗಳಂತಹ ರಾಜಕೀಯ ಘಟಕಗಳು ಅಥವಾ ಕಾನೂನು ವ್ಯಾಪ್ತಿಗಳ ಭೌಗೋಳಿಕ ಎಲ್ಲೆಗಳಾಗಿರುತ್ತವೆ. ಈ ಪ್ರದೇಶಗಳನ್ನು ನಿಯಂತ್ರಿಸುವ ರಾಜಕೀಯ ಅಥವಾ ಸಾಮಾಜಿಕ ಘಟಕಗಳ ನಡುವಿನ ಒಪ್ಪಂದಗಳ ಮೂಲಕ ಗಡಿಗಳನ್ನು ಸ್ಥಾಪಿಸಲಾಗುತ್ತದೆ; ಈ ಒಪ್ಪಂದಗಳ ಸೃಷ್ಟಿಯನ್ನು ಸೀಮಾ ನಿರ್ಣಯ ಎಂದು ಕರೆಯಲಾಗುತ್ತದೆ.

ರಾಜ್ಯದ ಆಂತರಿಕ ಆಡಳಿತ ಗಡಿ, ಷೆಂಗನ್ ಪ್ರದೇಶದೊಳಗಿನ ಅಂತರರಾಜ್ಯ ಗಡಿಗಳಂತಹ ಕೆಲವು ಗಡಿಗಳು ಹಲವುವೇಳೆ ಮುಕ್ತ ಮತ್ತು ಸಂಪೂರ್ಣವಾಗಿ ಅರಕ್ಷಿತವಾಗಿರುತ್ತವೆ. ಇತರ ಗಡಿಗಳು ಭಾಗಶಃ ಅಥವಾ ಸಂಪೂರ್ಣವಾಗಿ ನಿಯಂತ್ರಿತವಾಗಿರುತ್ತವೆ. ಇವನ್ನು ಗೊತ್ತುಪಡಿಸಿದ ಗಡಿ ತಪಾಸಣಾ ಸ್ಥಳಗಳಲ್ಲಿ ಮಾತ್ರ ಕಾನೂನಾತ್ಮಕವಾಗಿ ದಾಟಬಹುದು ಮತ್ತು ಗಡಿ ವಲಯಗಳು ನಿಯಂತ್ರಿತವಾಗಿರಬಹುದು. ಗಡಿಗಳು ಮಧ್ಯಸ್ಥ ವಲಯಗಳ ಸ್ಥಾಪನೆಯನ್ನೂ ಪ್ರೋತ್ಸಾಹಿಸಬಹುದು.

ಹಿಂದೆ, ಅನೇಕ ಗಡಿಗಳು ಸ್ಪಷ್ಟವಾಗಿ ನಿರ್ದಿಷ್ಟಪಡಿಸಿದ ರೇಖೆಗಳಾಗಿರಲಿಲ್ಲ; ಬದಲಾಗಿ ಹಲವುವೇಳೆ ನಡು ಪ್ರದೇಶಗಳು ಇರುತ್ತಿದ್ದವು. ಇವುಗಳ ಮೇಲೆ ಎರಡೂ ಕಡೆಯವರು ಹಕ್ಕು ಸಾಧಿಸುತ್ತಿದ್ದರು ಮತ್ತು ಇವುಗಳಿಗಾಗಿ ಕಾಳಗ ಮಾಡುತ್ತಿದ್ದರು. ಇವನ್ನು ಕೆಲವೊಮ್ಮೆ ಗಡಿನಾಡುಗಳು ಎಂದು ಕರೆಯಲಾಗುತ್ತಿತ್ತು. ೧೯೨೨ರಿಂದ ೧೯೮೧ರವರೆಗೆ ಸೌದಿ ಅರೇಬಿಯಾ-ಇರಾಕ್ ತಟಸ್ಥ ವಲಯ ಮತ್ತು ೧೯೨೨ರಿಂದ ೧೯೭೦ರವರೆಗೆ ಸೌದಿ-ಕುವೇಟಿ ತಟಸ್ಥ ವಲಯಗಳು ಆಧುನಿಕ ಕಾಲದಲ್ಲಿನ ವಿಶೇಷ ಉದಾಹರಣೆಗಳಾಗಿದ್ದವು. ಆಧುನಿಕ ಕಾಲದಲ್ಲಿ, ಗಡಿನಾಡುಗಳ ಬದಲಾಗಿ ಸ್ಪಷ್ಟವಾಗಿ ವ್ಯಾಖ್ಯಾನಿಸಲಾದ ಮತ್ತು ಗುರುತಿಸಲಾದ ಗಡಿಗಳಿರುತ್ತವೆ. ಗಡಿ ನಿಯಂತ್ರಣದ ಉದ್ದೇಶಗಳಿಗಾಗಿ, ವಿಮಾನ ನಿಲ್ದಾಣಗಳು ಮತ್ತು ರೇವುಗಳನ್ನು ಕೂಡ ಗಡಿಗಳು ಎಂದು ವರ್ಗೀಕರಿಸಲಾಗುತ್ತದೆ. ಬಹುತೇಕ ದೇಶಗಳು ದೇಶದ ಒಳಗೆ ಹಾಗೂ ಹೊರಗೆ ಜನರು, ಪ್ರಾಣಿಗಳು, ಮತ್ತು ಸರಕುಗಳ ಚಲನೆಯನ್ನು ನಿಯಂತ್ರಿಸಲು ಅಥವಾ ಸೀಮಿತಗೊಳಿಸಲು ಯಾವುದೋ ರೂಪದ ಗಡಿ ನಿಯಂತ್ರಣವನ್ನು ಹೊಂದಿರುತ್ತವೆ. ಅಂತರರಾಷ್ಟ್ರೀಯ ಕಾನುನಿನಡಿಯಲ್ಲಿ, ಪ್ರತಿ ದೇಶಕ್ಕೆ ಸಾಮಾನ್ಯವಾಗಿ ತನ್ನ ಗಡಿಗಳನ್ನು ದಾಟಲು ಪೂರೈಸಬೇಕಾದ, ಮತ್ತು ಈ ಕಟ್ಟಳೆಗಳನ್ನು ಉಲ್ಲಂಘಿಸಿ ಜನರು ತನ್ನ ಗಡಿಗಳು ದಾಟುವುದನ್ನು ತಡೆಯಲು ಬೇಕಾದ ಷರತ್ತುಗಳು/ಶಾಸನ ರಚಿಸಲು ಅನುಮತಿಯಿರುತ್ತದೆ.

ಕೆಲವು ಗಡಿಗಳನ್ನು ದಾಟಲು ಜನರು ಪಾಸ್‍ಪೋರ್ಟ್ಗಳು ಮತ್ತು ವೀಸಾಗಳಂತಹ ಕಾನೂನಾತ್ಮಕ ದಾಖಲೆಗಳನ್ನು, ಅಥವಾ ಇತರ ಗುರುತಿನ ದಸ್ತಾವೇಜುಗಳನ್ನು ಪ್ರಸ್ತುತಪಡಿಸುವುದು ಅಗತ್ಯವಿರುತ್ತದೆ. ಒಂದು ದೇಶದ ಗಡಿಯೊಳಗೆ ವಾಸಿಸಲು ಅಥವಾ ಕೆಲಸ ಮಾಡಲು ವಿದೇಶಿಯರಿಗೆ ವಿಶೇಷ ಒಳವಲಸೆ ದಸ್ತಾವೇಜುಗಳು ಅಥವಾ ಪರವಾನಗಿಗಳ ಅಗತ್ಯವಿರಬಹುದು; ಆದರೆ ಅಂತಹ ದಸ್ತಾವೇಜುಗಳನ್ನು ಹೊಂದಿರುವುದು ಆ ವ್ಯಕ್ತಿಗೆ ಗಡಿಯನ್ನು ದಾಟಲು ಅನುಮತಿ ಸಿಗುತ್ತದೆ ಎಂದು ಖಾತರಿಪಡಿಸುವುದಿಲ್ಲ.

ರಾಜಕೀಯ ಭೂಗೋಳ ಶಾಸ್ತ್ರ
ಸುಂಕದ ರಸ್ತೆ

ಸುಂಕದ ರಸ್ತೆ ಎಂದರೆ ಯಾವುದರ ಮೇಲೆ ಸಾಗಣೆಗಾಗಿ ಶುಲ್ಕವನ್ನು (ಸುಂಕ) ನಿರ್ಧರಿಸಲಾಗುತ್ತದೊ ಅಂತಹ ಖಾಸಗಿ ಅಥವಾ ಸಾರ್ವಜನಿಕ ರಸ್ತೆ. ಇದು ರಸ್ತೆ ಬೆಲೆ ನಿರ್ಧಾರಣದ ಒಂದು ರೂಪ ಮತ್ತು ಸಾಮಾನ್ಯವಾಗಿ ರಸ್ತೆ ನಿರ್ಮಾಣ ಹಾಗೂ ನಿರ್ವಹಣೆಯ ವೆಚ್ಚವನ್ನು ಭರ್ತಿಮಾಡಿಕೊಳ್ಳಲು ನೆರವಾಗಲು ಅನುಷ್ಠಾನಗೊಳಿಸಲಾಗಿರುತ್ತದೆ.

ಸುಂಕದ ರಸ್ತೆಗಳು ಯಾವುದೋ ರೂಪದಲ್ಲಿ ಪ್ರಾಚೀನ ಕಾಲದಿಂದಲೂ ಅಸ್ತಿತ್ವದಲ್ಲಿವೆ. ಕಾಲ್ನಡಿಗೆಯಲ್ಲಿ, ಬಂಡಿಯಲ್ಲಿ ಅಥವಾ ಕುದುರೆ ಸವಾರಿ ಮಾಡಿ ಸಾಗುವ ಪ್ರಯಾಣಿಕರ ಮೇಲೆ ಸುಂಕ ವಿಧಿಸಲಾಗುತ್ತಿತ್ತು; ಆದರೆ ಅವುಗಳ ಪ್ರಾಮುಖ್ಯ ಮೋಟಾರು ವಾಹನದ ಉದಯದೊಂದಿಗೆ ಹೆಚ್ಚಿತು, ಮತ್ತು ಅನೇಕ ಆಧುನಿಕ ಸುಂಕದ ರಸ್ತೆಗಳು ಪ್ರತ್ಯೇಕವಾಗಿ ಮೋಟಾರು ವಾಹನಗಳ ಮೇಲೆ ಶುಲ್ಕ ವಿಧಿಸುತ್ತವೆ. ಸುಂಕದ ಪ್ರಮಾಣವು ಸಾಮಾನ್ಯವಾಗಿ ವಾಹನದ ಪ್ರಕಾರ, ತೂಕ, ಅಚ್ಚುಗಂಬಿಗಳ ಸಂಖ್ಯೆಯನ್ನು ಅವಲಂಬಿಸಿ ಬದಲಾಗುತ್ತದೆ, ಮತ್ತು ಹಲವುವೇಳೆ ಸರಕು ಟ್ರಕ್ಕುಗಳ ಮೇಲೆ ಕಾರುಗಳಿಗಿಂತ ಹೆಚ್ಚಿನ ದರಗಳನ್ನು ವಿಧಿಸಲಾಗುತ್ತದೆ.

ಸುಂಕಗಳನ್ನು ಹಲವುವೇಳೆ ಸುಂಕದ ಕಟ್ಟೆಗಳಲ್ಲಿ, ಸುಂಕದ ಮನೆಗಳಲ್ಲಿ, ಪ್ಲಾಜ಼ಾಗಳಲ್ಲಿ, ಕಛೇರಿಗಳಲ್ಲಿ, ಮುಂಗಟ್ಟೆಗಳಲ್ಲಿ, ಅಥವಾ ದ್ವಾರಗಳಲ್ಲಿ ವಸೂಲು ಮಾಡಲಾಗುತ್ತದೆ. ಕೆಲವು ಸುಂಕ ವಸೂಲಿ ಸ್ಥಳಗಳು ಮಾನವರಹಿತವಿರುತ್ತವೆ ಮತ್ತು ಬಳಕೆದಾರನು ಒಂದು ಯಂತ್ರದಲ್ಲಿ ಹಣವನ್ನು ಕಟ್ಟುತ್ತಾನೆ. ಒಮ್ಮೆ ಸರಿಯಾದ ಸುಂಕ ಕಟ್ಟಲಾಗಿದೆ ಎಂದು ಖಾತರಿಯಾದ ಮೇಲೆ ಯಂತ್ರವು ದ್ವಾರವನ್ನು ತೆರೆಯುತ್ತದೆ. ವೆಚ್ಚಗಳನ್ನು ತಗ್ಗಿಸಲು ಮತ್ತು ಸಮಯ ವಿಳಂಬವನ್ನು ಕಡಿಮೆಮಾಡಲು ಇಂದು ಅನೇಕ ಸುಂಕಗಳನ್ನು ಯಾವುದೋ ರೂಪದ ಸ್ವಯಂಚಾಲಿತ ಅಥವಾ ವಿದ್ಯುನ್ಮಾನ ಸುಂಕ ವಸೂಲಿ ಉಪಕರಣದ ಮೂಲಕ ವಸೂಲು ಮಾಡಲಾಗುತ್ತದೆ. ಇದು ವಿದ್ಯುನ್ಮಾನೀಯವಾಗಿ ಸುಂಕ ಪಾವತಿಸುವವನ ಟ್ರಾನ್ಸ್‌ಪಾಂಡರ್‌ನೊಂದಿಗೆ ಸಂವಹನ ನಡೆಸುತ್ತದೆ. ಕೆಲವು ವಿದ್ಯುನ್ಮಾನ ಸುಂಕದ ರಸ್ತೆಗಳು ಸುಂಕದ ಕಟ್ಟೆಗಳ ವ್ಯವಸ್ಥೆಯನ್ನು ಕೂಡ ನಿರ್ವಹಿಸುತ್ತವೆ. ಇದರಿಂದ ಟ್ರಾನ್ಸ್‌ಪಾಂಡರ್‌ಗಳನ್ನು ಹೊಂದಿಲ್ಲದ ಜನರು ಆದಾಗ್ಯೂ ಸುಂಕವನ್ನು ಕಟ್ಟಬಹುದು, ಆದರೆ ಅನೇಕ ಹೊಸ ರಸ್ತೆಗಳು ಈಗ ಟ್ರಾನ್ಸ್‌ಪಾಂಡರ್ ಇಲ್ಲದೇ ರಸ್ತೆ ಬಳಸುವ ಚಾಲಕರಿಗೆ ಸುಂಕ ವಿಧಿಸಲು ಸ್ವಯಂಚಾಲಿತ ಸಂಖ್ಯಾಫಲಕ ಗುರುತಿಸುವಿಕೆಯನ್ನು ಬಳಸುತ್ತವೆ, ಮತ್ತು ಕೆಲವು ಹೆಚ್ಚು ಹಳೆಯ ಸುಂಕದ ರಸ್ತೆಗಳನ್ನು ಇಂತಹ ವ್ಯವಸ್ಥೆಗಳಿಂದ ಉನ್ನತೀಕರಿಸಲಾಗುತ್ತಿದೆ.

ಸುಂಕದ ರಸ್ತೆಗಳ ಬಗ್ಗೆ ಟೀಕೆಗಳಲ್ಲಿ ವಾಹನ ನಿಲ್ಲಿಸಿ ಸುಂಕ ಕಟ್ಟಲು ತೆಗೆದುಕೊಳ್ಳುವ ಸಮಯ, ಸುಂಕದ ಕಟ್ಟೆಗಳ ನಿರ್ವಾಹಕರ ವೆಚ್ಚ (ಕೆಲವು ಸಂದರ್ಭಗಳಲ್ಲಿ ಆದಾಯದ ಸುಮಾರು ಮೂರರಲ್ಲಿ ಒಂದು ಭಾಗದಷ್ಟು) ಸೇರಿವೆ. ಸ್ವಯಂಚಾಲಿತ ಸುಂಕ ಪಾವತಿ ವ್ಯವಸ್ಥೆಗಳು ಇವೆರಡನ್ನೂ ಕಡಿಮೆಮಾಡಲು ನೆರವಾಗುತ್ತವೆ. ಇತರರು ಒಂದೇ ರಸ್ತೆಗಾಗಿ ಎರಡು ಬಾರಿ ಪಾವತಿಸಬೇಕಾಗಿರುವುದಕ್ಕೆ ಆಕ್ಷೇಪಿಸುತ್ತಾರೆ: ಇಂಧನ ತೆರಿಗೆಗೆಳಲ್ಲಿ, ಮತ್ತು ಸುಂಕದ ರೂಪದಲ್ಲಿ.

ರಸ್ತೆಗಳ ಬಗೆಗಳು
14 ನೇ ದಲೈ ಲಾಮಾ

14 ನೇ ದಲೈ ಲಾಮಾ(ಜನನ 6 ಜುಲೈ 1935) ಪ್ರಸ್ತುತದ ದಲಾಯಿ ಲಾಮಾ. ಗೆಲಗ್ಶಾಲೆ, ಟಿಬೆಟಿಯನ್ ಬುದ್ಧಿಸಂ ನ ಹೊಸ ಶಾಲೆಯನ್ನು ದಲೈ ಲಾಮಾಗಳು ಮುಖ್ಯವಾಗಿ ಗಂಡೇನ್ ತ್ರಿಪಾಸ್ ನೇತೃತ್ವದಲ್ಲಿ ನಡೆಸುತ್ತಿದ್ದರು. 5 ನೇ ದಲೈ ಲಾಮಾ ರಿಂದ 1959 ರವರೆಗೆ, ಟಿಬೆಟ್ನ ಕೇಂದ್ರ ಸರ್ಕಾರ, ಗಂಡೆನ್ ಫೋಡ್ರಂಗ್ ದಲಿತ ಲಾಮಾ ಸ್ಥಾನಮಾನವನ್ನು ತಾತ್ಕಾಲಿಕ ಕರ್ತವ್ಯಗಳೊಂದಿಗೆ ಹೂಡಿಕೆ ಮಾಡಿತು. 14 ನೇ ದಲೈ ಲಾಮಾ ಅವರು ಟಾಕ್ಸರ್ ಗ್ರಾಮ, ಅಮ್ಡೊ, ಟಿಬೆಟ್ ನಲ್ಲಿ ಜನಿಸಿದರು ಮತ್ತು 1937 ರಲ್ಲಿ 13 ನೆಯ ದಲೈ ಲಾಮಾ ನ ತುಲ್ಕು ಆಗಿ ಆಯ್ಕೆಯಾದರು ಮತ್ತು ಔಪಚಾರಿಕವಾಗಿ 1939 ರಲ್ಲಿ ಬಂಚೆನ್ ಪಟ್ಟಣಕ್ಕೆ ಸಮೀಪದ ಸಾರ್ವಜನಿಕ ಘೋಷಣೆಯೊಂದರಲ್ಲಿ 14 ನೇ ದಲೈ ಲಾಮಾ. ದಲೈ ಲಾಮಾ ಅವರ ಸಿಂಹಾಸನದ ಸಮಾರಂಭವು 1940 ರ ಫೆಬ್ರುವರಿ 22 ರಂದು ನಡೆದ ಲಾಸಾದಲ್ಲಿ ನಡೆಯಿತು ಮತ್ತು ಅಂತಿಮವಾಗಿ ಅವರು ನವೆಂಬರ್ 17, 1950 ರಂದು ಪೂರ್ಣಾವಧಿಯ (ರಾಜಕೀಯ) ಕರ್ತವ್ಯಗಳನ್ನು ವಹಿಸಿಕೊಂಡರು. 15 ರ ನಂತರ, ಪೀಪಲ್ಸ್ ರಿಪಬ್ಲಿಕ್ ಆಫ್ ಚೀನಾಸ್ ಟಿಬೆಟ್ ಅನ್ನು ಸೇರಿಸಿದ ನಂತರ. ಜಿಲುಗ್ ಶಾಲಾ ಸರ್ಕಾರವು ಟಿಬೆಟ್ ಸ್ವಾಯತ್ತ ಪ್ರದೇಶ ಗೆ ಸಂಬಂಧಿಸಿದಂತೆ ಸರಿಸುಮಾರು ಅನುಗುಣವಾಗಿ ಪ್ರದೇಶವನ್ನು ನಿರ್ವಹಿಸಿತು, ಇದರಂತೆ ಪಿಆರ್ಸಿ ಅದರ ಮೇಲೆ ನಿಯಂತ್ರಣ ಸಾಧಿಸಲು ಬಯಸಿತು.

1959 ಟಿಬೇಟಿಯನ್ ದಂಗೆಯನ್ನು ಸಮಯದಲ್ಲಿ, ದಲೈ ಲಾಮಾ ಅವರು ಭಾರತ ಗೆ ಪಲಾಯನ ಮಾಡಿದರು, ಅಲ್ಲಿ ಅವರು ಪ್ರಸ್ತುತವಾಗಿ ನಿರಾಶ್ರಿತರು ಎಂದು ವಾಸಿಸುತ್ತಾರೆ. 14 ನೇ ದಲೈ ಲಾಮಾ ಅವರಿಗೆ 1989 ರಲ್ಲಿ ನೊಬೆಲ್ ಶಾಂತಿ ಪ್ರಶಸ್ತಿ ದೊರಕಿತು. ಅವರು ವಿಶ್ವದ ಪ್ರವಾಸ ಮತ್ತು ಟಿಬೆಟಿಯನ್ಸ್, ಅರ್ಥಶಾಸ್ತ್ರ, ಮಹಿಳಾ ಹಕ್ಕುಗಳ, ಅಹಿಂಸೆ, ಇಂಟರ್ಫೈತ್ ಸಂಭಾಷಣೆ, ಭೌತಶಾಸ್ತ್ರ, ಖಗೋಳವಿಜ್ಞಾನ, ಬೌದ್ಧಧರ್ಮ ಮತ್ತು ವಿಜ್ಞಾನ, ಅರಿವಿನ ನರವಿಜ್ಞಾನ, ಸಂತಾನೋತ್ಪತ್ತಿ ಆರೋಗ್ಯ , ಮತ್ತು ಲೈಂಗಿಕತೆ, ಮಹಾಯಾನ ಮತ್ತು ವಜ್ರಯಾನ ಬೌದ್ಧ ಬೋಧನೆಗಳ ವಿವಿಧ ವಿಷಯಗಳ ಜೊತೆಗೆ.

ಆರಂಭಿಕ ಜೀವನ ಮತ್ತು ಹಿನ್ನೆಲೆ

ದಲೈ ಲಾಮಾ ಎಂದು ಜೀವನ

ಸಾಮಾಜಿಕ ನಿಲುವು

ನಿವೃತ್ತಿ ಮತ್ತು ಅನುಕ್ರಮ ಯೋಜನೆಗಳು

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 
 
 Collection of speeches and letters
 H.H. the Fourteenth Dalai Lama Tenzin Gyatso – at Rigpa Wiki
 
 Photographs of the Dalai Lama's visit to UC Santa Cruz, October 1979 from the UC Santa Cruz Library's Digital Collections 
 

ನೊಬೆಲ್ ಶಾಂತಿ ಪ್ರಶಸ್ತಿ ಪುರಸ್ಕೃತರು
ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಉಕ್ತಲೇಖನ

ಉಕ್ತಲೇಖನ ಎಂದರೆ ಮಾತನಾಡಿದ ಪಠ್ಯದ ಪ್ರತಿಲೇಖನ: ಒಬ್ಬ ವ್ಯಕ್ತಿಯು ಮಾತನಾಡುತ್ತಾನೆ ಮತ್ತು ಇನ್ನೊಬ್ಬನು ಮಾತನಾಡಿದ ಶಬ್ದಗಳನ್ನು ಬರೆದುಕೊಳ್ಳುತ್ತಾನೆ. ಹಲವು ಭಾಷೆಗಳ ವಕ್ತೃಗಳಲ್ಲಿ, ಉಕ್ತಲೇಖನವನ್ನು ಭಾಷಾ ಕೌಶಲದ ಪರೀಕ್ಷೆಯಾಗಿ ಬಳಸಲಾಗುತ್ತದೆ, ಮತ್ತು ಇದು ಆಂಗ್ಲ ಮಾತನಾಡುವ ವಿಶ್ವದಲ್ಲಿನ ಕಾಗುಣಿತ ಸ್ಪರ್ಧೆಗಳನ್ನು ಹೋಲುತ್ತದೆ. ಭಾಷಾ ಕೌಶಲಗಳನ್ನು ಕಲಿಸುವುದಕ್ಕೆ ಆನುಷಂಗಿಕವಾಗಿ, ಉಕ್ತಲೇಖನ ಅಭ್ಯಾಸವನ್ನು ಸಾಹಿತ್ಯಿಕ ಕೃತಿಗಳಿಗೆ ವಿಧ್ಯಾರ್ಥಿಗಳನ್ನು ಪರಿಚಯಿಸಲು, ಮತ್ತು ನೀತಿಗಳನ್ನು ನಾಟುವಂತೆ ತಿಳಿಸಲು ಕೂಡ ಬಳಸಲಾಗಿದೆ.

ಈ ಅಭ್ಯಾಸಕ್ಕೆ ಕನಿಷ್ಠಪಕ್ಷ ಇಬ್ಬರು ವ್ಯಕ್ತಿಗಳು ಬೇಕಾಗುತ್ತದೆ: ವಾಚಕ ಮತ್ತು ದಾಖಲೆದಾರ. ವಾಚಕನು ಆಯ್ದ ಪಠ್ಯವನ್ನು ಸಮವಾಗಿ ಮತ್ತು ಸ್ಪಷ್ಟವಾಗಿ ಕೇಳಿಸುವಷ್ಟು ಧ್ವನಿಶಕ್ತಿಯಲ್ಲಿ ಓದುತ್ತಾನೆ, (ಮೂರರಿಂದ ಹತ್ತು ಅಥವಾ ಅಗತ್ಯವಿದ್ದಷ್ಟು) ಬಹು ಶಬ್ದಗಳ ತುಣುಕಗಳಾಗಿ. ವಾಚಕನು ಮುಂದುವರಿದಂತೆ, ಪಠ್ಯವನ್ನು ದಾಖಲೆದಾರರು ನಕಲು ಮಾಡುತ್ತಾರೆ. ಮೊದಲಿಗೆ ವಾಚಕನು ನಿಧಾನವಾಗಿ ಪ್ರತಿ ತುಣುಕನ್ನು ಓದುತ್ತಾನೆ, ನಂತರ ಒಮ್ಮೆ ಅಥವಾ ಎರಡು ಬಾರಿ ಸಾಮಾನ್ಯ ವೇಗದಲ್ಲಿ ಪುನರಾವರ್ತಿಸುತ್ತಾನೆ. ಈ ರೀತಿಯಲ್ಲಿ ಒಮ್ಮೆ ಆಯ್ದ ಪಠ್ಯವನ್ನು ಕೊನೆವರೆಗೆ ಓದಲಾದ ನಂತರ, ವಾಚಕನು ಪಠ್ಯವನ್ನು ಸಾಮಾನ್ಯ ವೇಗದಲ್ಲಿ ಮತ್ತೊಮ್ಮೆ ಆರಂಭದಿಂದ ಅಂತ್ಯದವರೆಗೆ ಓದುತ್ತಾನೆ. ಆಮೇಲೆ ದಾಖಲೆದಾರರಿಗೆ ತಮ್ಮ ಕೆಲಸವನ್ನು ಮತ್ತೊಮೆ ಓದಲು ಹಾಗೂ ಎಲ್ಲೆಲ್ಲಿ ಅಗತ್ಯವಿರುತ್ತದೊ ಅಲ್ಲಿ ಸಂಪಾದಿಸಲು ಸಮಯವಿರುತ್ತದೆ. ಜ್ಞಾನ, ಗ್ರಹಿಕೆ ಮತ್ತು ಅನ್ವಯದ ಅಭ್ಯಾಸ ಕೊನೆಗೊಳ್ಳುತ್ತದೆ.

ಆಯ್ದ ಪಠ್ಯದ ಪ್ರಕಟನದ ನಂತರ, ಈಗ ವಿಶ್ಲೇಷಣೆ ಮತ್ತು ಮೌಲ್ಯಮಾಪನ ಹಂತವು ಮುಂದೆ ತಿಳಿಸಿದಂತೆ ಶುರುವಾಗುತ್ತದೆ. ಈ ಪ್ರಕ್ರಿಯೆಗೆ ಕೆಂಪು ಲೇಖನಿ ಬೇಕಾಗುತ್ತದೆ, ಮತ್ತು ಇದನ್ನು ದಾಖಲೆದಾರರ ಪ್ರೌಢತೆಗೆ ಅನುಗುಣವಾಗಿ, ಅಥವಾ ಅಭಿರುಚಿಗೆ ತಕ್ಕಂತೆ ಬದಲಿಸಬಹುದು: ವಾಚಕನು ದಾಖಲೆದಾರರ ಲಿಖಿತ ಕಾರ್ಯವನ್ನು ಸಂಗ್ರಹಿಸಿ ಮೌಲ್ಯಮಾಪಿಸುತ್ತಾನೆ; ಆಯ್ಕೆಯನ್ನು ದಾಖಲೆದಾರರಿಗೆ ಕೊಡಲಾಗುತ್ತದೆ ಮತ್ತು ಅವರೇ ತಮ್ಮ ಶ್ರೇಣಿ ನೀಡಬೇಕೆಂದು ನಿರೀಕ್ಷಿಸಲಾಗುತ್ತದೆ.

ನಂತರದ ಸ್ವ ಮೌಲ್ಯಮಾಪನ ಪ್ರಕ್ರಿಯೆಯು ಕ್ಷಿಪ್ರವಾಗಿರುತ್ತದೆ, ಆದರೆ ಕೆಲವೊಮ್ಮೆ ಎರಡು ಕಾರಣಗಳಿಂದಾಗಿ ಹೆಚ್ಚು ಕ್ಲಿಷ್ಟವಾಗಿರುತ್ತದೆ: ಒಂದು, ದಾಖಲೆದಾರನ ಕೈಬರಹ ಮತ್ತು ಮೌಲ್ಯಮಾಪಕನ ಕೈಬರಹಕ್ಕೆ ವ್ಯತ್ಯಾಸವಿರುವುದಿಲ್ಲ; ಮತ್ತು ಎರಡು, ಮೌಲ್ಯಮಾಪಕನ ನಿಷ್ಠುರತೆಯು ಸಂದೇಹದಲ್ಲಿರುತ್ತದೆ ಏಕೆಂದರೆ ಅದೇ ವ್ಯಕ್ತಿಯನ್ನು (ಅಥವಾ ವ್ಯಕ್ತಿಗಳ ವರ್ಗವನ್ನು) ಮೌಲ್ಯಮಾಪನಕ್ಕೆ ಬಳಸಲಾಗುತ್ತದೆ.

ಉಲ್ಲೇಖಗಳು

ಭಾಷಾ ಶಿಕ್ಷಣ
ಹುಟ್ಟು

ಹುಟ್ಟು (ತೊಳೆ, ಜಲ್ಲೆ) ಜಲವಾಹಿತ ಸಂಚಾಲನೆಗೆ ಬಳಸಲಾದ ಒಂದು ಸಾಧನ. ಹುಟ್ಟುಗಳು ಒಂದು ತುದಿಯಲ್ಲಿ ಚಪ್ಪಟೆಯಾದ ಭಾಗವನ್ನು ಹೊಂದಿರುತ್ತವೆ. ಹುಟ್ಟುಗಾರರು ಮತ್ತೊಂದು ತುದಿಯಲ್ಲಿ ಹುಟ್ಟನ್ನು ಹಿಡಿದುಕೊಳ್ಳುತ್ತಾರೆ.

ಹುಟ್ಟುಹಾಕುವಿಕೆಯಲ್ಲಿ ಹುಟ್ಟಿಗಾಗಿ ಇರುವ ಆಧಾರ ಗೂಟ ಬಿಂದುವಿನ ಮೂಲಕ ಹುಟ್ಟು ನೌಕೆಗೆ ಜೋಡಣೆಗೊಂಡಿರುತ್ತದೆ, ಇದು ಹುಟ್ಟು ತಿರುಗಣೆ ಅಥವಾ ಹುಟ್ಟಾಣಿಯಾಗಿರಬಹುದು. ಹುಟ್ಟಿನ ಗಿಡ್ಡನೆಯ ಭಾಗ ನೌಕೆಯ ಒಳಗಿರುವಂತೆ ಮತ್ತು ಹೆಚ್ಚು ಉದ್ದನೆಯ ಭಾಗವು ನೌಕೆಯ ಹೊರಗಿರುವಂತೆ ಹುಟ್ಟನ್ನು ಆಧಾರ ಗೂಟ ಬಿಂದುವಿನಲ್ಲಿ ಇರಿಸಲಾಗುತ್ತದೆ. ಹುಟ್ಟು ಹಾಕುವವನು ಹುಟ್ಟಿನ ಗಿಡ್ಡನೆಯ ಕೊನೆಯನ್ನು ಎಳೆಯುತ್ತಾನೆ ಮತ್ತು ಉದ್ದನೆಯ ಕೊನೆಯು ನೀರಿನಲ್ಲಿರುತ್ತದೆ. ಹುಟ್ಟು ಹಾಕುವವನು ಸಣ್ಣ ದೂರದವರೆಗೆ ದೊಡ್ಡ ಬಲವನ್ನು ಅನ್ವಯಿಸುತ್ತಾನೆ. ಇದಕ್ಕೆ ನೀರು ಹೆಚ್ಚಿನ ದೂರದವರೆಗೆ ಕಾರ್ಯನಿರ್ವಹಿಸುತ್ತಾ ಅನ್ವಯಿಸುವ ಸಣ್ಣ ಬಲಕ್ಕೆ ಸಮಾನವಾಗಿರಬೇಕು, ಅಂದರೆ ಹುಟ್ಟುಹಾಕುವವನು ಮಾಡಿದ ಕೆಲಸವನ್ನು ನೀರು ಮಾಡುವ ಕೆಲಸವು ಸಮವಾಗಿಸಬೇಕು.

ಉಲ್ಲೇಖಗಳು 

ಜಲಕ್ರೀಡಾ ಉಪಕರಣಗಳು